
EB ÞESSI BÓK AP 
PAKKLÁTUM HUGA 
THiEINKUB AF HÖF. 



Inngangsljóð. 



Sýnið mér myndir frá umliðnum öldum, 

þér, andar frœðanna, 

sagnanna' og kvœðanna! 
Lyftið upp aldanna lokuðu tjöldum 

og látið mig fá 

þær rúnir að sjá, 
sem eru þar geymdar á ólesnum spjöldum, 
0, sýnið mér lýðinn, sem lifði þá — 
látið mig yfir það hyldýpi sjá 

sem tímarnir mynda, 

er milli vor binda 
keðju af kynslóðum, föllnum frá. 
Já, flytjið mig aftur á feðranna slóð, 
fótsporin sýnið mér, þar sem hin horfna 
þjóð fýrir löngu landið tróð. 

Reisið úr hrundum 

rústum frá grundum 
bygð þá, sem áður í blóma stóð. 

Sýnið mér héruðin, svipuð og nú: 
svellþakin fjöllin 

og gróandi völlinn. 

Brimið við strendurnar, 

beljandi fljótin, 

brunahraunin 

og eldsumrótin. 

Heiðarnar víðar 

með hlíðarnar fríðar, 

faðminn dala 

með fossana svala — 
alt þetta svipað og sést það í dag, 
en samt með töluvert annan brag, 
pvi kynslóðir aðrar þá áttu hér bú, 

Sýnið mér kofann 

þar kotungur bjó — 

og höfðingjabýlið 

sem burstirnar hóf 

með útskornar skífur, 

inót upphimni bendandi, 

ylríka kveðju 

mót gestunum sendandi. 

Og sýnið mér innar — 

hin ofnu tjöld, 

úthögna stólpa 

og útskorin spjöld. 

Horfin að vísu 

er hernaðarferð; 

þó hanga þar feðranna 

skildir og sverð. 

Af hjúum er fjöldi, 

af fénaði sægur, 

með annríki líður 

hvert einasta dægur. 
En umhverfis býlið er urmull af kotum, 
með allsnöktum veggjum og koldimmum skotum, 
Þau halda sér auðsveip í höfðingjans griðum, 

og hverjum sem býr 

þar íinst hamingja dýr 
að vera einn af hans leiguliðum. 

Já sýnið mér lífið — þess misjöfnu myndir, 

þess misjöfnu kjör, 

þess þrótt og þess fjör, 
það afl, er þess sterkustu ástríður kyndir, 
þess ást og þess hatur, þess hjátrú og trú. 
Og sýnið mér afl það, sem andana beygði, 
sem aðalsmannslundina kúgaði' og sveigði, 

þá kross varð að vendi 

í harðstjórans hendi 
og himininn bölvun til jarðar sendi. 

Því þá hafði kirkjan sín víðtœku völd. 
Þá var yfir landinu skuggaleg öld 
með trú á kraftaverk, kyngi og íjanda, 
á krossa og myndir og dýrlingafjöld, 
Hver munkur og prestur 

með latínu lestur 
þá vilti sjón hinni voluðu öld, 
og vafði í fjfttur hvern starfandi anda. 

Já, Skálholt — þá var þín valda öld, 

þá var sá dagur, er seinna' átti kvftld. 

JÞá skein yfir lýðinn og landið sú sól, 

sem Ijómaði kringum þinn biskupsstól. 

Þá horfðu menn til þín sem höfuðbóls, 

sem höfðingjaborgar og mentaskjóls. 

Þá hrœddust þig sumir og aðrir þér unnu, 

því út frá þár hamingju-straumarnir runnu; 

€n út frá þér líka sú elding þaut, 

sem alla hamingju niður braut. 

Þá hafðirðu vald yfir himinsins vegi, 

og hleyptir þeim að, sem þér misbuðu eigi, 

€n hinum, sem fóru með harðúð og stríð, 

var himininn læstur um eilífa tið. 

En hvort hefir himinsins beizka bann 
nú brotið til grunna þinn höfðingjarann? 
Því nú er þín frœgð fyrir löngu liðin, 
og lifir nú að eins sem gftmul saga, 
og autt er og hljótt þar um alla daga, 
sem áður heyrðu menn glaðværðarkliðinn. 
Nú grær þar arfi á langri leið, 
sem liðsmannaflokkurinn áður reið, 
og nú sést ei framar á friðsælum kvftldum 

flokkur um staðinn af snjóhvítum tjöldum; 
og skanzinn, þar orustan háð var hörð, 
-er hóll, sem að mestu er sokkinn i jörð, 
og ekkert er eftir af húsunum háu 
fiema hrörlegu rústirnar, grœnu og lágu. 
Menn sjá hinnar krossbygðu kirkju far, 
en kirkjan, sem nú er, er fátœk og smá, 
og stendur þar horninu einu á 
sem áður dómkirkjan mikla var. 
0, mœttum vér sjá o'ní grafanna garð! 
Margt göfugs manns lík þar að moldu varð, 

og upprisu þá 

vœri yndi að sjá, 
þá alt það mannval rís gröfunum frá. 

Já, Skálholt — sú öld er nú lyktaður leikur, 
þitt líf og þitt vald út í geiminn rokið; 
um rústirnar sveimar svipur bleikur 
og sýnir, að nú er því öllu lokið. 
Mér finst, eins og söguna sjái eg breidda, 
svo svipmikla, skýra, á staðinn hinn eydda; 
hún liggur með blóðugum byrjunarstöfum 
sem blæja á aldanna gröfum. 

Já, sýnið mér lífið frá umliðnum öldum, 

þér andar fræðanna, 

sagnanna' og kvæðanna! 
Lyftið upp tímanna lokuðu tjöldum 

og látið mig fá 

þær rúnir aö sjá, 
sem geymast þar enn þá á ólesnum spjöldum, 
Eg heyri sem jódyn af fjarlægum ferðum. 
Mér finst eins og nálægt mér þytur af sverðum, 
I hörpunnar strengjum eg heyri dynja 
sem hraunþakin vötn, er í hvelfingum stynja. 
Þið nálgist mig, sjónir frá umliðnu öldunum, 
andar fræða — þið lyftið upp tjöldunum. 

5. jan. 1903. 



Persónur 



Teitur Gunnlaugsson, bóndi í Ðjarnanesi. 

Þórdís, kona hans. 

Jón biskup Geirreksson í Skálholti. 

Ðómkirkjupresturinn í Skálholti. 

Þorvarður'Loptsson frá Möðruvöllum í Eyjafirði. 

Þorlákur. 

Þ o r k e 1 1. 

1. % og 3. bi skupss v einn. 

Jórunn spákona, fðrukerling. 

H júkrunarkona í Skálholti. 

Biskupssveinar og klerkur. 

Bœndur.Menn Þorvarðar og Teits. Veizluges t- 

ir og aðkomumenn i Skálholti o. £1. 

Fer fram i Bjarnanesi og Skálholti á fyrri hluta 

15. aldar (1432-1433). 



I. 

(Herbergi hjá Teiti. Gluggi i aftursýn, tvö rúm, 
sitt hvoru megÍD. Utskornar brikur og stuðlar, glitofín 

veggjatjöld o. s. frv.) 

Þórdís: 
Hefirðu talaö viö herrann í dag? 

Teitur: 

Nei. 

Þórdís: 

Heyrðu mig! Er það nú nokkurt lag, 
að þakka ei það, sem oss gjört er gott! 
Þótt getum vér lítið, þó svolítinn vott 
af þakklæti íinst mér sjálfsagt að sýna. 

(Lítur út um gluggann.) 

Ó, sérðu' ekki blessaðan daginn skína 

hátt yfir engjar og hnúkanna brún, 

með hátíðarbrag um vort grœna tún? 

Þar bera tjöldin við hlíðarnar háu, 

og hestarnir bíta' undir klettóttu fjalli, 

sem rís þar svo snarbratt með stall upp af stallí 

sem stigi til himna frá grundunum lágu. 

Og sérðu ei hópa af gestum glöðum, 

og glauminn og lífið á öllum stöðum? 
Hvenær var fýr svona fjftrugt og glatt 
á feðraleifð þinni? 

Teitur: 

Nei, alveg satt 
■að það var aldrei — á þennan veg. 

Þórdís: 

Já, það var alt, eins og hugsaði eg. 

Mér finst eins og sólskinið fegurra og hlýrra 

sé frá því hann kom, já, sem alt vera nýrra; 

sem þessari auðn hafi gefist glans 

og glaðlegri svipur við komu hans. 

En að hann skyldi einmitt velja 

okkar bœ, til þess hér að dvelja, 

•en ekki vera hjá Valda eða Jóni 

og velja sér tjaldstað hjá Nesi eða Lóni. 

Veizt þú af hvorju það annars er? 

Teitur: 
Mér ógnar sú hégómadýrð, sem þú ber. 

Þórdís: 

Hvað? Hégómadýrð! Nei, heyrðu nú, beztL 
Það heiður er — var mér snemma kent — 
þvi það er ei öðrum en höfðingjum hent 
•að fá heim að bœnum jafn-göfga gestí. 
JÞú veizt, það mun spyrjast vítt yfir láð 

hvar voldugur biskupinn hafi áð, 

með alt þetta firiða föruneyti; 

hann fann hvergi stað — nema einmitt hjá Teiti. 

Vor bœr þykir raunar með rausn vera setinn, 

sem rétt er, ef eingöngu kot eru metin; 

en svo stór er hann þó heldur ei 

að hann gœti komist þar fyrir. — Nei, 

hann varð að tjalda' úti' í túni. En hvað 

er torfbœr í sveit á við Skálholtsstað! 

Svo býður hann mönnum til veizlu, og veitir f 

svo vart eru dœmi þess hér um sveitir. 

En hvar varstu síðast? Eg sá þig eigi. 

Teitur: 

(Þegir.) 

Þórdís; 

Að sja í morgun, þá lýsti af degi! 

hve veðrið var blítt, og hve bygðin var prúð, 

sem bœri hún þá eitthvert hátíðaskrúð. 

Og f jallið var efst sem í eldviðjar snúið, 

og ofan til miðs náði roðinn skœr, 

hvert strá var með dýrustu demöntum búið, 

því döggin var fallin, svo hrein og tœr, 

og hafið var byrgt af bláleitum eim — 

og biskupinn sjálfur mig leiddi heim. 

Teitur: 

(Verður órólegur). 
OnOm. Magnúsaon: Teitur. 2 

Þórdís: 

Mér fanst, sem á heilögum stað ég stœði; 
við stönsuðum svolítið augnablik bæði, 
og horfðum á morgunsins niildu hönd, 
sem mjúklega strauk yfir dreymandi lönd. 
Hann sagði svo margt, sem eg man ekki nú, 
og margt, sem var ljómandi, benti hann á, 
sem aldrei — aldrei ég áður sá. — — 
En segðu mér — af hverju hljóðnar þú? 

Teitur: 
Hvað, hljóðna eg! — Svo? 

Þórdís: 

Mér sýndist bara 
um svipinn þinn eins og skuggar fara. 

Teitur: 

Eg skal því ekki svo skjótlega svara. — 
Þér finst víst mjög um svo fræga gesti. 

Þórdís: 

Það finnurðu sjálfur, góði minn, bezti, 
að ekki má lá mér. Það ei hefir skeð 
að eg hafi þvílíka höfðingja séð. 
Eg fæddist á algengum bóndabæ, 
þar bar hvern dag fyrir augun fátt; 
eg heyrði það sama sí og æ, 
og það sama leit eg í hverri átt. 

Svo kom eg hingað, og hvað var að sjá? 

Húsin nœstum því eins og þar, 

rósóttar ábreiður, útskornar bríkur, 

og allur búnaður nauðalíkur 

var hér, því sem áður eg handgengin var; 

og heldur mér ekki við fólkið bra. 

En þeir — það er eitthvað annað snið 

á öllu því sem þeim kemur við. 

Eg segi' ekki: betra, en lyftandi, leiðandi, 

lífgandi upp, eða næstum þvi seiðandi. 

Það líkist blœ eftir langvinna kyrð, 

það líkist sól eftir þykkviðrisdaga; 

það líkist dögg yfir hrjóstuga haga, 

þá hríslan af þurki er orðin stirð. 

Svo hefir sú för einhvern helgibjarma, 
sem hátignarsvip frá því guðlega veldi, 
sem vermandi strauma frá vígðum eldi — 
Því sástu' ekki klerkinn með krosslagða arma 
komandi álengdar, höfuðið beygjandi, 
langar klausur á latínu segjandi, 
kyssa biskupsins hönd, — þessa hönd, 
sem himinsins náð réttir kraminni önd, 
sem upp til hæðanna andann hefur 
og allar syndirnar fyrirgefur; 
en líka sendir út bannsins böl 
og býr sínum óvinum hörmung og kvöl. 

Þá slíkir höfðingjar héraðið gista, 

menn hepna sig kalla að vera sem fyrsta 

2* 

að votta þeim hollustu, vinsemd og trú, 
og veita þeim liðsinni. 

Teitur: 

Hœttu nú f 
]>ví annars ég held ég aö 'þér hlœgi! 
Slík afhrök af mönnum af versta tægi, 
sem lifa sem kóngar á lýðsins sveita, 
og laununum fyrst eftir dauðann heita! 
£g þekki þá alla! 

Þórdís: 

Nei, ekki hann. 
Þú œttir að vingast við slíkan mann. 

Teitur: 

Jón Geirreksson fœr ekkert fyrirtaks hrós, 
hann fáum er kœr. — 

Þórdís: 

Hann er einstakt ljós, 
En það er sem oftar um útlendan mann, 
að alstaðar kuldanum mætir hann. 
Og svo þessi andstygðar öfund! — En nú 
eg œtla að spyrja þig: Hvað segir þú 
um framkomu hans gagnvart fólkinu hér? 

Teitur: 
Mér finst, það er víst, ekki sama og þér. 

Þau eiga sinn rétt hérna kotin í kring, 
nú kvarta þau sáran urn átroðning; 
á túnin er hestunum biskupsins beitt — 
en bara það vœri ekki nema það eitt. 
Ég held, að kvenfólkið hérna í bygðinni 
hafi þóttst svikið á munkadygðinni. 

Þ ó r d í s : 
Já, föruneytið — ! 

Teitur; 

Það vel maður veit 
að hann velur sér sjálfur þá skírlífissveit. 

Þ ó r d í s : 
En veizlan — ? 

Teitur: 

Var sannarlegt sómaboð! 
Og svo má ei gleyma, að þetta goð 
þitt þar fórnaði fyrirtaks vínum, 
sem flutti hann með sér á bykkjum sínum. 
Hann þekti það, herrann, eins vel eins og vér, 
hve vínið hjá bændunum dagle^t er! 
Svo var það skemtun, sem varla brást, 
að vinir úr grendinni fóru að slást. 
Þér leið víst vel, þegar leið undir daginn 
og „ljósið" þitt fylgdi þér sjálfur í bœinn. 
£n mér hefir víst orðið vínið hans dvrt. 

Eg veit ekki glögt og ég man ekki skýrt, — 
en þegar í dag eg blundinum brá 
í blautu hesthúsi flatur eg lá. 

(Gengur snúðugt burtu\ 

Þ ó r d í s : 

(stendur um stund sem þrumu íostin) 

Já þetta er slæmt. En ég samt fœ ei séö 

að sé þetta honuin að kenna, heldur 

hans gárunga-sveit slíkum glettum veldur, 

og þetta mun vera' honum þvert um geð. 

Nei, hann er of mikið íturmenni 

með augun svo snör og svo höfðinglegt enni, 

til þess að hann geti brögðum beitt 

við bœndur. sem grunar ei misjafnt néitt. 

En samt er það slæmt, þegar merkismönnum 

er minkun gerð, og þó einkum þá 

er fjölmenni miklu af gestum og grönnum 

gefst þeirra lægingarástand að sjá, 

það bakar þeim samtímis böl og tjón. — 

Hver biður þá líka að drekka' eins og flón! 

(Fer). 

1. biskupssveinn: 

(Skriður fram undan rúminu) 

Já — ég er nú fyrir löngu leiður 

að liggja hér undir þessu bóli, 

ég hélt að mér yrði ekki gangurinn greiður 

að geta sloppið úr þvílíku skjóli. 

En erfiðisvirði eru launin; — 

ég átti von á að koraast að því, 

sem herranum væri hagur í, — 

og sú hefir orðið sannlega raunin. 

Já, hún, þessi kona, er fyrirtaks fljóð, 

og fyrir bónda sinn alt of góð, 

því hann er þverhöfði, þursamenni, 

og þess vegna langt frá því samboðinn henni. 

Já — hann hefir heiður í samkvœmið sóttl 

Að sjá þetta dýr, eins og hann var í nótt! 

Drafandi blindur og digurmœltur, 

drembinn og gortinn og þóttist stæltur, 

og barði og lamdi á báða vegi, 

þótt á bífunum gæti hann staðið eigi! 

Svo hann ekki vanvirti hana það sinn, 

í hesthúsið var honum laumað.inn! 

Hann hatar kirkjunnar helga vald, — 

já hann skal fá syndanna endurgjald! 

Nú hefi ég séð inn í heimilisbraginn, 

og heyrt og séð nóg fyrir þennan daginn. 

Og það, sem eg herranum hefi að tjá, 

mun hóp af smásyndum leysa mig frá. 

Jón biskup Geirreksson: 

(Kemur). 

Svo þú ert þá hér! — Hvaðan kemur þú? 

Sveinninn: 
Eg kom hérna fram undan rúminu nú. 

B i s k u p : 

Nú, svoleiðis! Það er vel til valið 

að vita eitthvað um heimilistalið. 

Því oft hefir þannig áður reynst 

að eldurinn hefir í kyrþey leynst, 

já, jafnvel þar sem var gleggst aðgáð, 

en gosið svo upp og hremmt sína bráð. 

Menn verða að hafa' á sér glöggar gætur 

og grafa sem bezt fyrir allar rœtur, 

ef veldið skal standa voldugt og tryggt, 

og vera ekki á sandi bygt. 

Hin ytri hlið sýnist oftlega gylt, 

þótt eitraðri slœgð sé brjóstið fylt. 

Og heift getur ólgað í hjartans djúpi, 

þótt hlutaðeigandi lúti og krjúpi. 

Hvers varstu þá áskynja? 

Sv einninn: 

Eins og gengur, 
var í því betri og rýrari fengur. 
Eg sá inn í hjarta við hispur laust 
og hollustu sá þar og innilegt traust; 
í hverju orði þér hrósað var, 
um hlýleika vott öll rœðan bar. 



25 

Svo heyrði eg líka baturs mál 
og hæðnissetningar, kaldar sem stál. 

Biskup: 

Þaö er nóg, ég skil! Þar féll skýlan frá, 

sem skyggði á það, sem á bak við lá. 

Svona' eru mennirnir. Þetta er það, 

sem þrásinnis hefir átt sér stað. 

Menn vilja' ekki annara ástœðursjá, 

en augnabliks gengi sitt horfa á. 

Menn hatast við alls konar yfirráð 

og eins þau, sem veitast af guðlegri náð: 

Menn öfunda hvern, sem á virðing og völd. 

og vilja af alhuga tlekka hans skjöld. 

Eg hefi oft áður mætt hatri og styggð 
og horfst í augu við grimma fjendur 
og séð rofna eiða og svikna tryggð 
og sótt og varist á báðar hendur. 

Og vertu viss um: Það stælir mann, stríðið^ 
það styrkir mann, hatrið, það kælir mann, níðið- 

Mín hugsun er konungleg, hrein og fríð, 
og hún er fædd til þess sigur að vinna; 
eg legg því ódeigur út í mitt stríð 
með öruggu trausti til krafta minna. 

A hólma þennan mig himininn sendi; 
sko, hann er lítill og næstum í eyði, 
að mestu jöklar og hrjóstug heiði 
og hraun og gígar, sem jarðeldur brendi, 

TJm veginn að fara er varla kleift — 

En verst er það þó hversu fólkið er dreift. 

Alt þjóðlegt samlíf er sundurtætt, 

— og sundrungin jafnan veldur illu; — 

og fólkið er ósköp illa frætt, 

það yfirleitt sveimar i hjátrú og villu, 

það hirðir ei mikið um hjálpræðisgjöfina, 

og heiðnin er tæplega komin í gröfina. 

Já, hér er leikvöllur stórra starfa, 
sem stefna til ríkis og kirkju þarfa, 
því hér þarf að uppræta heimsku og greining 
og hlýðnina skapa og trygga eining. 

En þetta er mikið og vandasamt verk, 

og veitir ei af að sú höndin sé sterk. 

» 

I útlöndum kirkjan og ríkið reyna 
•að ryðja í sameining aganum braut; 
hið verzlega' og himneska valdið sig eina, 
og vaxa þá upp yfir hverja þraut. 
l>ar skortir ei grimmd gagnvart þrjózkum þrjót — 
já, þar fá menn glóandi járnin að sjá; 
on sýni þeir iðrun og yfirbót, 
þeir örugg hæli sér hvarvetna fá. 

En hér er öll stjórnin á ringulreið, 
hér reiðir ei nokkur upp laganna vönd, 
og því er hér öldungis engin leið 
að ætlast til stuðnings af ríkisins hönd. 
Um biskupsvaldið það veit eg eitt 
að verið hefir því slælega beitt. 

Því segi ég — eigi hér eitthvað að laga, 
með afli og dáð þarf að taka í strenginn. 
og grundvalla veldi og innleiða aga, 
svo einhver réttarbót verði fengin. 
Þeim þverbrotnu verður að innræta ótta, 
og atlögur greiða þeim miskunarlaust, 
unz drambið og hrokinn er farið á flótta, 
og fult er brjóstið með auðmýkt og traust. 
En sýna þarf hinum höfðingslund 
og hœna þá að sínum veldisstóli, 
svo það sé þeim hugfast á hverri stund 
hve holt er að standa í valdsmannsins skjóli. 

Sko, þetta er vegur til valda og frægðar, 
til velgengni lýðsins og hamingjugnægðar. 
Þá upprætast misklíðir smátt og smátt, 
og smásaman fjendurnir breytast í vini, — 
og þá mun lýðurinn lofa það hátt, 
sem leiddi af Jóni Geirrekssyni. 

En þungt verður stríðið, því þjóðin er vilt, 
og þekkist það bezt sem er óhreiut og spilt. 
En drottinn er vís, og hann veit öll ráð, 
og viss er eg einnig um konungs vors náð. 

S v e i n n i n n : 

(Með ísmeygilegri auðmýkt). 

Þin orð eru lærdómur, lifandi, hreinn, 
svo ljóst og svo skírt talar aldrei neinn. 
En stríðið er hart. Það er hörgull á dygð, 

og hœtta að byggja á nokkurs manns trygð. 
Þessi skriðdýr í mannsmynd! — Eg segi það satt r 
þau sannlega gera' ekki hjarta mitt glatt — 
sem þekkja ei skil á heillanna hnossi 
en heilsa þeim beztu með Júdasar-kossi. 
Það er það versta sem af eg veit — — 
Eg á til dæmis við þennan — Teit. 

Biskup: 

En kannske með ljúfu hann láti sér segjast 
og lofi þá kirkjunni hlýðni og bót. 
Hann annaðhvort verður að brotna' eða beygjast, 
unz beiskjan er upprætt úr hjartans rót. 
I sveitunum fylgja' honum margir að málum 
og margir af höfðingjum þessa lands; 
hann heíir áhrif hjá allmörgum sálum, 
hann einn er mér jafnoki hundrað manns. 
Hanu verður — hann verður að brotna eða 

beygjast. 

S v e i n n i n n : 
Ja, bíðum þar til hann lætur sér segjast. 
Þú heyrðir nú sumt, er hann sagði í gær, 
það sanna birtist þá vitið er fjær. 

B i s k u p : 

Við sjáum nú til. Það síðar skal dæma. 
Eg séð hefi framan í marga slæma. 



29 

S veinninn: 

Já, góði herra, ég efa eigi 
að alt af greiðist úr þínum vegi. 
Þín bjargfasta trú gœti flutt til fjöll, 
]>ín framkoma sigrað hinn spiltasta anda! 
og bráðum mun þjóðin þér unna öll 
og eins og þér líkar sitja og standa. 
Ég sé þig í huga á hástóli sitjandi, 
himinsins blessun til jarðar flytjandi, 
elskaðan, virtan, með veldisstaf bendandi, 
vinsamlegt bros yfir fjöldann sendandi, 
gætandi' að veldis þíns heill og högum 
með heilagleik biskups og mildum lögum. 

Biskup: 

(Bliðlega). 

Ég hirði' ekki' um lofið — ! 

Sveinninn: 

Nei, herra. En ég veit 
hve hátt þú ert metinn af þinni sveit. 

(Enn ísmeygilegri en áður). 

En svo er það eitt. — Eg hef syndgað, herra. 
Ó sjáðu! Ég kem hér með iðrandi huga. 
Ein hugskots-synd — Nei það var þó ei verra, 
þeim vonda tókst ekki til fulls mig að buga. 
Eg hét þér skírlifi, heilagleika, 
ég hét þér óspiltu fylgi mínu, 

og af þeim vegi. má ei maður skeika 

já ekki í leyndasta hugskoti sínu. 

Því sá, sem þá konu sér kýs, er hann sér r 

við klerkaboðorðið sekur er. 

En freistarinn illi er alt of víða, 

og aldrei má gleymast að vaka og stríða. 

I dag, þegar sól yfir dagmálum stóð; 
og dreymandi lá eftir veizluna þjóð, 
þá læddist ég einn inn í húsin hér, 
í hverju skyni, eg sagt hefi þér. 
Eg kom hér í dyrnar — og það var þá 
sem þvilíkri sjón fyrir augu mér brá, 
sem viss er ég um að ég aldrei gleymi, 
og aldrei sé framar í þessum heimi. 

(Lœkkar róminn). 

I hvílunni hérna þá húsfreyjan hvíldi 
í hægum og djúpum og værum blundi, 
og lokkanna safn út frá höfðinu hrundi 
sem hrftnn af gulli, og koddanum skýldi. 
Hún rjóð var í kinnum, því henni var heitt 
og hún eftir gildið og vökuna þreytt, 
og hefir eflaust í inndælum draumi 
séð endurskinið af veizlunnar glaumi. 

Og svo hafði sængin fallið frá, 
svo fagri barmurinn nakinn lá; 
og þar risu brjóstin hin björtu svo hátt, 
og bærðust við rólegan andardrátt. 

Ó hve hún var fögur — með útbreidda armana 

og undir dýnum sást limanna -skil. 
Það var líkt sem hún biði með lokaða hvarmana 
þess ljúfasta' og bezta, sem jörðin á til. 
Það var sem í svefni hún vænti' eftir kossi 
og varirnar fram sínum elskhuga byði. — 

Mitt hjarta-blóð varð að brennheitum fossi 
og burtu var svift mínum innra friði. 
Þá fann eg hve máttugur freistarinn er. — 
En fann líka skyldunnar rödd hjá mér. 
Eg leit af henni — ég leit út í húmið, 
og lagðist svo niður og skreið undir rúmið. 

Biskup 

Er órólegur en þegir. 

Sveinninn: 

Svo lá eg hér kyr þar til létti hún blundi 
— þótt leiddist mér biðin. — En þá ég sá, 
að hendinni studdi' hún á hjartað og stuncti 
sem hugurinn berðist við leynda þrá. 
Svo kraup hún hjá Maríumyndinni hér 
og mælti fram bæn fyrir sér — og þér. 

B i s k u p : 

(Bendir). 

Það er nóg. — Við tölum um syndina síðar,. 

Sveinninn: 
Með sannri auðmýkt — ! Mér ber að hlýða. 

(Hneigir sig og fer). 

Biskup: 

Hann veit um broddinn, sem brjóst mitt stingur. — 

Mér brá svo við, meðan talaði hann, 

frá hjartanu alveg út í fingur 

<ég einhvern sjaldgæfan titring fann. 

Kristur! Eg undir þinn kross er tekinn, 
^þú krefst að ég selji þér lífskraft minn, 
úr mannlífsins Eden eg er því rekinn v 
«og aldrei í lífinu sælu finn. 

Hvort er þetta bölvunarboðorð frá þér, 
^þú bróðir og faðir í Ijóssins sölum, 
sem veizt hversu mannssálin viðkvæm er 
og veizt um skuggann í þessum dölum? 
Hví gerðurðu trúustu þjónunum þínum 
«vo þungar sorgir á vegi sínum? 

(Hugsar). 

Nei, það er ei guð. — Þetta er kreddu-kenning 
úr klerkum og munkum og vitlausum páfum. 
S\ík boð ekki gefur hin guðlega þrenning, 
því góðleika hennar vér hvarvetna sjáum. 

Og er ekki heimska að hugsa sér slíkt — ! 
Menn hlýða kreddum, sem lengi' hafa ríkt, 
-og eitra með þessu sitt eigið hjarta, 
og inni lojíast í skugganum svarta, 
unz vegirnir allir virðast dimmir 
og menn verða á endanum harðir og grimmir 
og beizkir í lund eins og banvæn naðra, 
■og böl og kvöl fyrir sig og aðra. 

Er konan þá ill eða óhrein vera, 
sem á að forðast sem nœma sótt? 
Og er hún ei sköpuð neitt gott að gera? 
Og gerir hún ekki raunanna nótt 
að sœlum morgni, með yl og yndi? 
Það er hún, sem það góða og göfuga styður 
og grœðir blómin á jarðlífsins brautum. 
Hún er englanna' og mannanna milliliður 
og mannanna huggun í baráttu, og þrautum. 

(Gremjulega). 

þessi blessaður biskupsstóll, 
og bagall og heiður og silkikjóll — ! 
Menn keppa til dauðs um slík dýrindis þing, 
sem drepandi hlekkina leggur í kring 
um hjarta og limi, um líf og sál, 
og er langt um harðara en nokkurt stál. 

Á fólksins herðum er biskupinn borinn; 
þar blika hjá veginum hríslurnar grœnar 
og teygja sig upp til hans, ungar og vœnar, 
með yndinu því, sem þær bera á vorin. 
Þar sést mörg yndisleg ungfrúarbrá, 
svo elskandi, treystandi, viðkvæm og blíð. 
Það er sem hún finni sig útsprungna þá 
og aldrei fyrri á sinni tíð. 

En biskupinn má ekki hreyfa hönd. — 
Hann hlekkja kirkjunnar vígðu bönd. 
Hann að eins má sjá hina syndugu þrjóta 
sælunnar blessuðu ávaxta njóta. 

Guðm. Magnússon: Teitur. 3 

(Eins og í draumi). 

Hún kraup við Mariu-myndina hér 
og mœlti fram bœn fýrir sér — og mér. 

(Með meira fjöri). 

Hver minnist þín, biskup, í bœnum sínum? 
Menn brenna heldur af hatri og þrá 
að himinsins eldsverð þeir fengju að sjá 
reitt til höggs yfir hvirfli mínum. 

Hún er blóm, sem er einungis opnað tilhálfs, 
og óspilt af heiminum, nýlega gift; 
hin viðkvœma sál hennar varpar sér frjáls, 
því vœngina hafa menn enn ekki klipt. 

Ó guð, hennar maður er mótfallinn þér, 
á mátt sinn hann treystir og drambsamur er, 
og fetar gamalla goða stig — — 
því gerirðu hann þó. sælli en mig? 

(Aftur dreymandi). 

Nei — ráð þitt er vísdómur öllu yfir 
og aldrei gleymdurðu krossberum þínum. 
Hann á hana aldrei, svo lengi húnlifir, 
hún lifir með öðrum í draumum sínum. 
Og annars manns nafn hún í bœnum fram ber, 
er bljúg og auðmjúk hún leitar aðþér. 

Þórdís: 

(Kemur inn). 

0-h — göfugi herra! 

Biskup: 

Góðan daginn! 
Ég gekk eins og kunnugur maður í bœinn. 

Þórdís: 

Já það er oss sómi. En húsin hér 

eru hrörleg og fátœk og lág — því er ver. 

Biskup: 

Nei, heyrið þér, frú, — þetta' er höfðingjasetur, 
ég hefi séð fá, sem mér líka betur. 
Og eftir því sem hér er alment ílandi, 
er alt hér í frægasta rausnarstandi. 
Það þakka ég yður. 

Þórdís: 

Nei, því er nú miður. 
I þessu tilfelli skjátlast yður, 
þvi ég hefi litlu í lag getað snúið 
þá litlu stund, sem ég hér hefi búið. 

Biskup: 

Nei, ekki þér sjálfar. En yðar vegna 
aðrir það gera, sem frarnast þeir megna, 
þvi hjúin það finna — það hvarvetna sést — 
hvað húsfreyju-augunum þóknast bezt. 

Þórdís: 

Þér skjallið mig, herra. Nei, hér er ei frítt. 
Vort heimili er sparsamt og lítið prýtt, 
og útlendum mönnum, sem margt hafa séð, 
því mun ekki falla það vel í geð. 

Biskup: 

Þér opnið fyrir mér horfinn heim, 

þvi hugurinn hvarflar um sœinn hinn víða 

til œttjarðarstrandanna aftur heim, 

þar œskustöðvarnar kæru mín bíða. 

Við finnum það bezt, hversu feðranna grund 
er fögur og hjartfólgin móðir, 
þá örlögin leiða' oss við ískalda mund 
í útlegð á fjarlægar slóðir. 

Já, alt það, sem fyrir augun ber 
er öðru vísi þar en hér. 

Þórdís; 

Já, oft hefi, eg horft héðan suður á sjó, 

þá sólin skein yfir bláum straumi 

og skínandi brú yfir bárurnar sló. — 

Þá barst ég i vakandi draumi 

svo langt — gegnum úthafsins ljómandi gylling, 

unz löndin hin fjarlægu sá ég í hilling. 

Þar gnæfðu borgir úr grænum lundum, 
þar glitruðu brynjur á riddaraherðum, 

þar spegluðust hundruð af seglum í sundum, 
þar sveifluðust merki' yfir hetjuferðum. 

Og guðshúsin, sveipuð í alvöru' og yndi, 
til upphimins bentu, svo helg og frí, 
þar léku við krossinn í léttum vindi 
sem litlir englar hin sólgyltu ský. 

Já, alt, sem ég heyrði frá útlöndum sagt, 
fýrir innri sjón mína þar var lagt. 

Biskup: 
Og yður langaði út yfir sjóinn. 

Þórdís: 

Eg aldrei hef skilið til fulls þá þrá, 

sem lét hverja æð svo órótt slá. — 

Eg fann að við blettinn minn fast varéggróin. 

Eg þorði' ekki að vona, ég þorði' ekki að biðja, 

ég þorði ekki sjálfri mér braut að ryðja, 

ég fann, að eg leit inn í lokaðan heim 

án leyfis frá guði og mönnum þeim, 

sem átti' eg að hlýða af einlœgu hjarta. 

Biskup: 

Án leyfis frá guði — nei öldungis eigi! 
Hver óspilt sál finnur drottins síns vegi, 
því heiminn, og það sem af yndi hann á, 
er öllum, sem geta það, heimilt að sjá. 

Þórdís: 

Ég sá mína frœndur fara af strönd 
og fley þeirra stefna' á hin riku lönd; 
en mér voru aðrir vegir valdir. 
Hér voru ekki biðlarnir margir taldir 
ígildi Teits — og ef þér trúið — 
var œttin þjóðkunn að höfðingslund, 
og það þótti álitlegt, Bjarnanes-búið, 
en brúðurin léttfœr að heimanmund. 
Eg spurð var til ráða — til málamynda 
að minsta kosti — en strax var mér ljóst, 
að gjaforðið varð eg að láta mér lynda. — 
Og líka fann eg, þá heiman eg bjóst, 
að eg hafði' í brjóstinu eina gleði, 
því eg lét að foreldra minna geði. 

(Stutt þögn). 

Biskup: 

Og þessi lond, sem þér þráðuð að sjá, 
jú, þau eru auðug af margs konar gæðum, 
þar teygja sig greinarnar grundu frá, 
þar glitrar döggin, sem perlur frá hœðum. 
En hvar er sú Eden, sem óhult reynist, 
því eitraður snákur þar jafnan leynist, 
og forboðnu eplin þar anga bezt, 
og einmitt þau sveigja greinarnar mest, 

I skuggunum ótal augu glitra, 
sem illgirnin þenur sem víðan skjá, 

pg hvíldarlaust eftir því ðll þau titra 
að einhverja smásynd þau fái að sjá. 

Með rótum eikanna rógurinn læðist 
og rífur og nagar sem blóðþyrst dýr, 
en valdsmannahópurinn hertygjum klœðist 
og hundruð af tálsnörum öðrum býr. 

Og hvarvetna hamslausa hefndargirni 
menn heyra sig nálgast sem urrandi birni. 

Á vígvelli þessum eg stóð og strlddi, 
við stórmenni' og smámenni hafði að etja, 
eg reyndi það góða að gróðursetja, 
sem guðleysi mannanna spilti og níddi. 

En hvað sem það var, sem mér varð að grandi, 
þá varð eg að flýja þar burt úr landi. 

(Stutt þögn). 

Eg veit eg er harðdrœgur — Hamingjuleið 

heillar þjóðar er hvergi greið. 

Metnaður allur og eigingirni 

er andstœtt því marki, sem fyrir eg vinn. 

Eg vil eina alt gott, sem eg fyrir mér finn, 

og mölva hvern brodd, sem á móti eg spyrni. 

Eg vil öllum kröftum til haga sé haldið, 

svo hönd sé ei nokkur mót annari reidd, 

og kirkjan hin heilaga vígi valdið, 

svo verði' ekki þjóðin á glapstigu leidd. 

Þótt einhverjum hljóti sárt að sviða 
eg sé ekki ástœður neinu að kvíða, 
menn strax munu sjá hvað er stœrst og bezt: 

Það er stjórn, sem með hlýðni og trausti er fest. 
Það er voldug hönd, sem ei gefur þeim grið, 
sem gera sig stóra og vilja fá ráð, 
en gefur þeim jafnframt grið og frið, 
sem gefa sig fúsir á kirkjunnar náð. 

Þórdís: 

Eg hefi' fáa heyrt tala, og enganlíkt yður, 

og oft hefi eg þráð það frá bernsku dögum 

að sjá þann, er brautina sjálfur ryður 

og sinnir ei úreltum fortíðarlögum. 

Eg heyri svo oft um þá hraustu þjóð, 

sem hélt frá sigri til sigurs um storð, 

nú finn eg hjá yður slíkt fullhugablóð — 

mér finst sem þér vaxið við hvert yðar ofð. 

Biskup: 

Já, heiminum öllum eg byrginn býð, 
því biskupsins embœtti heimtar stríð. 

Að vera til mikilla valda hafinn 
er vegsemd, sem hœttulaus hvergi er; 
mörg vökin er opin, mörg gröfin er grafin, 
margt geigvænlegt þrátt fyrir augun ber. 

A valdsmanninn hlaða menn þúsund þrautum 
og þúsundum vona. Hann áfram er knúinn 
af afli fjöldans á ógreiðum brautum, 
sem á sér grið í hans skjóli búin. 

Að hika er sama og sýnast ragur, 
þótt svíði hvert spor hans sig djúpt í grund* 

Hans koma er mörgum dimmur dagur 
með dauðastunu' eða blóðugri und. 

Og hver hefir öll þau augu séð, 
sem á hann stara af hatrí þrungin, 
já, jafnvel úr hópnum sem hrópar með, 
þa honum er vegsemdin sungin. 

(Stutt þögn.) 

Mig hryllir oft við er ég hugsandi finn, 
hve hamingjusnauður er vegur minn. 

Þórdís: 

En helgi krossins og heillakraftur 

snýr hœttunum hvarvetna frá yður aftur, 

og himinsins æðsta orðasending 

hjá yður menn sjá við hverja bending. 

Biskup; 

Nei, heyrið þér, frú. — Það er ef til vill enginn, 

sem á það trúir. 0, vœri mér fengin 

ein einasta sál, sem á það treysti, 

þá ykist um helming mitt kapp og min hreysti. 

Nei — mitt i fjöldanum er ég einn, 
af alhuga fylgir mér varla neinn. 

hefði eg einhvern, sem hag minn styddi, 
sem höndum mildandi færi um þávegi, 
sem eg með dugnaði' og ákefð ryddi, 

sem eftir mig græddi og mýktí sárín, 
sem eftir mig þerraði angurstárin — 
þá vœri eg glaður, og óttaðist eigi. 

En ég er tíl œvilangs einlífis dœmdur, 
og ásamt stétt minni burtu flæmdur 
frá samneyti öllu við — elskandi sprund. 
Þau ei mega rétta mér hlýja mund 
i augsýn heimsins. Min inndæla frú, 
eg aldrei hef fundið það betur en nú, 
hve um mína lund mundi alveg skifta 
við ástríka leiðslu um mínar brautir, 
og hversu þá oft mundi gleði og gifta 
ganga í stað fyrir mæðu og þrautir. 

(Stutt þögn). 

Ó, Þórdís Já, öldungis yður lik 

hún ætti að vera, sem rétti mér hönd, 
svo ung, en svo kappsðm og kærleiksrík 
með kraftinn og ylinn í sinni önd, 
þann yl, sem helgasta eldinn glæddi, 
sem á að vígja minn framtíðarstig, 
þann yl, sem nístandi ísinn bræddi 
úr öllum þeim sálum, sem hata mig. 

En þér eruð giftar — — þvi varð eigi 
þessi vor fundur á undan þeim degi. 

Þórdís: 

(Hristir höfuðið)- 

Biskup: 

Eg sé ráð. — Viö öktum ei heimsins hjal. 
Þér hjálpiö mér, Þórdís — eg launa það skal, 
já, launa það margfalt. — Þér ljáiö mér liö, 
er lífsins mótgang eg striði við. 
Þér fyllið brjóst mitt af elskunnar yl, 
þér eflið og styrkið það góða' er eg vil. 

Þórdís: 

(Horfír hvast á hann). 

Guð stjórnr yður, herra! — Hvað hugsið þér? 
Nú hrœðist eg yður. — 

» 

Biskup: 

Já, — því er nú ver. 
Eg hélt — eg meinti — — Við manninn yðar 
er mér svo ant um að leita friðar. 

(Krýpur niður. Með miklum ákafa). 

Ó, hjálpið mér, Þórdís, og leggið mér lið 
í lífsins sárustu þrautum — eg bið, 
sem krjúpi eg fram fyrir Maríu mey. 
Þér megið ei neita mér — getið það ei. 

Þórdís: 

(Ráðalaus). 

Standið þér upp! — — Þetta er ósjálfrœði! 
Það er óhreint, gólfið, en fín yðar klœði. — 

Biskup: 

Eg finn, að án yöar svo fátt eg get — — 
Ó fylgiö þér mér — út í lífsins hret. 

(Grípur báðar hendur hennar). 

Teitur: 

(Kemur inn). 

Biskup; 

(Sprettur upp og horfir með kuldalegri ró á húsbónd- 

ann). 

Teitur: 

(Stendur sem þrumulostinn og horfír spyrjandi 

augum á þau til skiftis) 

Biskup: 
(með kuldalegri kurteisi). 

Eg var að kveðja yðar fögru frú; 
eg fer, eins og sjálfur þér vitið, nú. 
I dag skal um langar leiðir ríða. 
Þeir leggja á hestana og eftirmér bíða. 

Teitur: 

Eg kannast ei við yðar kynlegu siði. — 
Hér kveðjast menn standandi. Verið f friði. 
En skuldirnar — ? 

Biskup: 
Hvað þá? Skulda eg yður? 



45 
Eg skil ekki vel, hvernig hljóðar sá liður. 

Teitur; 

Um svona háttsetta herra sízt 

má hugsa, að þeir borgi' ekki greiða. Og víst 

er um það, að þeim finst hér, 

sem þessi heimsókn sé dýr orðin sér. 

Að landseta minna mér hyggja ber högum. 

Eg heyri þá kvarta um það flesta 

að túnin séu alt að því orðin að flögum 

eftir spark svona margi'a hesta. 

Biskup: 

Það skiftir mig engu, þótt ygli þeirbrún, 
eg á ekki' að verja þeirra tún. 
Kennið þeim heldur að gera girðingar 
og gœta í hvívetna betri hirðingar. 

Teitur: 
Höfðingleg orð! 

Biskup: 

Svo er eitt um leið, 
sem að eins til bendingar fram skal sett. 
Þér kannist víst við okkar kirkjurétt: 
„Þá biskup er á yfirreið, 
þá ber honum ekki að borga haga, 
þótt beitt sé þar hestum um nokkra daga". 

Teitur: 

En svo var það annaö. Við höfum hér 

átt hreinlífi* aö venjast, og fólkiö er 

óvant viö gesti eins og þá, 

sem yður á ferðinni þjónustu tjá, 

því framkoma þeirra við fljóð hér um bœi, 

hún finst oss ósvífni í meira lagi. 

Biskup; 
Og hvað svo — ? 

Teitur: 

Ef skiljið þér orð mín eigi, 
mundi afsökun biskupsins sízt úr vegi. 
Til meira er tœplega' að œtlast af yður. 

Biskup: 

Hvað? Afsökun biskupsins? Því er nú miður! 

Eg fyrirgef daglega fjölda af syndum, 

sem fólkið drýgir, í alskonar myndum, 

og svo œtti eg fyrir allra sjón 

að auðmýkja skap mitt með forlátsbón 

fyrir annara syndir. — Ha ha hœ ! 

Eg hlátrinum tœplega varist fæ. 

Þeir, menn mínir, búa við beiskan aga, 

öll brot þeirra þunga refsing fá, 

þeir hétu mér einlífi alla daga 

og aldrei að víkja því loforði frá. 

£g hirti þá strangt, er eg heyri það sannað, 
að hafi þeir gert, það sem eg hefi bannað. 
En hafi þeir vansœmt vini yðar, 
þá vil eg þeir sjálfir biðjist friðar. 

Teitur: 

Eg sé það sem annars eg oftar hef séð, 

að ekki það fellur í stórmennageð 

að líta á rétt hinna lágu og smáu. 

En látum það vera, því maktinni háu 

er óhœtt, þótt gremjan sé byrgð og brenni 

á bak við kotungsins hrukkótta enni. 

En svo vil eg minnast aðra á, 
sem álítið þið ykkur hag að ná 
til fylgis við ykkur, og í því skyni 
af og til látið við þá eins og vini. 

Þér lítils virðið nú landseta mína 
og látið þá ei ná rétti sínum; 
nú spyr eg, hvort yður sýnist að sýna 
hin sömu skil gagnvart kröfum mínum. 

Af góðkunnum höfðingja-œttum ég er, 
og öldunum saman í þessum sveitum 
forfeður mínir hafa átt hér 
sitt höfðingjasetur — það hver maður veit um. 
Eg tók að erfð þeirra auðlegð og gnœgð, 
en ásamt því þeirra nafn og frœgð, 
og mér hefir fjöldi manna lotið 
og mikilla vinsælda hefi eg notið, 

En óvirðing sýnt hefir enginn mér 
á œvinnar dögum — nema þér. 

Biskup: 
Hefi eg ? 

Teitur; 

Því tjáir ei nú að neita, 
þvi nú skulu vöflurnar settar til hliðar. 
Þér létuð í gœrkveldi vín mér veita, 
þér voruð í ráðum með — þrælum yðar. 
Og það, sem skeði svo eftir á 
eg œtla ekki frekar að skýra frá. 
Þér þekkið það alt saman. — Oljóst mérskilst, 
hvað undir þeim þrælmennskuráðum dylst. 

Þórdís: 

Það bannsett vín, það er varasamt, 
til veitinga er mér því jafnan gramt. 

Biskup: 

Þá mintust þér höfðingja-ættina á, 

því ósjálfrátt fyrir huga mér brá, 

hve höfðinglega þér höguðuð yður 

við hófið í gær! Það mun vera yðar siður! 

Við sveina mína þér lögðuð þá lag, 

þótt líki yður ekki við þá í dag! 

Þeir glaðir sem þér af víninu voru, 

mér virtist um deyfðina sízt þurfa aö kvarta! 
En hvernig að lokunum leikar þeir fóru, 
það lá mér ei sérlega þungt á hjarta. 

En þér virðist gleymt hafa atvikum öllum, 
og einnig því, sem er hvarvetna siður, 
að sá, sem er valdur að veizluspjöllum, 
hann vanalega um afsökun biður. 

Teitur: 

(Æfur). 

Þér vogið að hæða mig — ofan i annað, 
sem er hér skeð! 

Biskup: 

Eg get meira' en sannað 
margt hótunarorð og athœfi Ijótt, 
sem yður gleymdist að leyna í nótt. 
Það er úti um vinfengið okkar í milli, 
þér eruð ei verður biskupshylli. 

Teitur; 

Já, hylli yðar eg hafna glaður, 

því höggorminn faðmar ei nokkur maður. 

(Tekur vopnin ofan af veggnum). 

Hafið þér séð þennan hjör og skjöld? 
Það hreyft var ei síðan á Sturlungaöld. 
Það hefir hvílt við minn herbergisvegg, 
síðan hlekkina tók þessi fámenna þjóð, 

Gnðm. Magnússon: Teitur. ^ 

en ryðið, sem dreift er um odd og egg, 
er ef til vill niðingsins hjartablóð. 

Þórdís: 

(I skelfingu). 

Hvað hugsarðu, Teitur — ? 

Teitur: 

Það ósnerta eina 
af arfi mínum í dag vil eg reyna. 
Því annars gœtu þeir ekki legið 
án þess að hrindá af sér grafanna dróma, 
sem hafa úr skeiðunum hjör þenna dregið 
og höggvið og lagt fyrir rétt sinn og sóma. 

B i s k u p : 

(Hikandi). 

Þér haldið eg vopn yðar hrœðist — ? 

Teitur: 

Nei. 
Eg held þó að bleyða þér séuð ei. 
En nú verður, biskup, að skriða til skara. 
Hinn skjótasti dómur bezt þrætuna styttir. 
Og hvorugur okkar skal út héðanfara, 
unz algerlega við skiljum kvittir. 
Verjið þér yður! 



51 

Þórdís: 

(Hleypur á íiiilli þeirra). 

guð minn góður! 
Gœttu þín, Teitur, og vertu' ei svo óður. 

Teitur: 

(Sœkir að). 

Burt með þig! 

Biskup: 
Hjá'p! 

Þórdis: 

Já, í herrans bœnum! 
Hjálpið þið strax! Hvað, er enginn i bænum! 

Biskup: 
Hjálp! 

Teitur; 

Sko ragmennið! Hann er þá svona! 
Hlífðu' ekki geitinni! Burt með þig, kona! 

(Sveinar biskups koma inn). 

B i s k u p : 
Komið þið, sveinar, og höndlið hann. 

(Rogginn\ 

Eg höggum ei skifti við óðan mann. 

4* 

Teitur: 

(Ver sig). 

Ef vogið þið að mér, eg engum •hlífi. 
Þið illmenni! Forðið þið strax ykkar lífi. 

(Sveinarnir ráðast á hann og taka af honum vopnin 

og halda honum). 

Þ ó r d í s : 

lof og þökk sé þér, himneski herra, 

að hér skeði' ei neitt, sem er langt um verra. 

Biskup: 

Nú eigið þér, Teitur, um tvent að velja, 
— ég tek mér það nærri að beita helsi — 
og viljið biskupnum sjálfdæmi selja, 
eg sel yður aftur grið og frelsi. 
En þung verða annars yðar kjör. 

Teitur: 

Nei, aldrei, svo lengi sem hefi eg fjör 

og þrótt í beinum, á þessari jörð 

að þvílíkri geng eg sáttargjörð. 

Við alt það, sem heilagt og háleitt er til, 

eg hátt og skýrt yður fjandskap sver. 

Og ætlun þá heldur eg ekki dyl 

að aldrei til lengdar þér haldið mér. 

Biskup: 
Við hlekkjum hann þá á höndum og fótum 

og höfum hann með oss til Skálholtsstaðar; 
þar verða' houum stundirnar vonandi glaðar 
í vist með fleirum af slíkurn þrjótum. 

(Sveinarnir siimpast við að koma Teiti tit). 

Þ ó r d í s : 
biskup. ó herra, eg bið yður nú — — 

B i s k u p : 
Burt með hann! — Verið þér sælar frú! 

Þórdí s; 

(Grátundi á hnjánum). 

Eg bið yður náðar. 

Bi skup: 

Óttist þér eigi! 
Hann auðmýkist kannske frá þessum degi. 

(Þeir fara). 

Þ ó r d í s : 

(Yfirkomin af sorg). 

Þeir fara með hann! Eg er eftir ein. 
Hvað á eg að gera? 

(Byrgir andlitið í höndunum og grættir um stund fyrir 
framan Mariumyndina. Stendur síðan upp og litur át 

um gluggunn) 

Á slíkum degi, 

þá hamingjusól mín sem heitast skein! 

(Hugsar sig um, og verður rólegri). 

Nei — hann mun aldrei gera' honum mein, 

til þess er lund hans of hlý og hrein — 

hann sagði mér seinast að óttast eigi. 

Hann lœtur hann ef til vill glópskunnar gjalda 

og geð hans mýkir á einhvern hátt, 

en lœtur hann siðau heim aftur halda 

sem höfðingja sœmir með friði og sátt. 

(Aflur hugsandi). 

Hvað gerði Teit svona gramt í sinni — ? 

Mig grunar svo margt. Var það framkomu 

minni 
að kenna? Hvfi eg hafst það að, 
að hanu gæti fundið þeim grunsemdum stað 
að eg væri horfin frá heitum og trú? 

(Með geðshræringu). 

Já, hlekkirnir, sem honum þjakanú, 
væri réttlát hefnd yfir hann, ef svo væri 
að hugsun slíka til mín hann bæri. 

(Aftur við Maríumyndina). 

0, eg er svo ung. Eg hef aldrei þekt lífið. 
Mér ógnar að horfa á sorgina og kífið. 
Eg veit — eg var ef til vill óvarkár, 
og efinn mig grípur svo pínandi sár. 

(Fórnar hðndum). 

» 
O, himneska, guðsmóðir, heilaga, blíða, 

hjálpaðu mér tit að þola og striða. 

(Þurkar af sér tárin og verður aftur róleg). 

Eg finn hjá mér styrk hverjum mótbyr að mæta. 
Hvað mér er að kenna, skal eg aftur bœta. 



II. 

(Lítil stofa i bœnum i Skálholti. Dyr í aftursýn inn 
að herbergjum biskups og dyr til hægri; gluggi til 
vinstri, sem tunglsljósið leggur inn um. Lítið af hús- 

gögnum. Hlemmur í gólfínti. 
Hœgra megin við dyrnar í aftursýn er fjöl rifin úr 
þilinu og þar á bakvið skápur með vínföngum. Veizlu- 

glaumur heyrist inni í stofu biskups. 
Þorlákur og Þorkell sitja með ljóstýru á kolu í 

stofunni. Þorkell er syfjaður og „dregur ýsur tf . 
Undir leiksviðinu heyrast þung högg, eins og barinn 

sé harðíiskur). 

Þorlákur: 
Nú hrýtur hann! Vaknaðu, helvízkur slóði! 

Þorkell: 
Eg hefi' ekki sofnað. Eg vaki, góði! 

Þorlákur: 

Já, nú er tíminn að vera á verði 

og „vaka og biðja" af öllum kröftum, 

því hirtingin, vopnuð með hrisi' eða sverði, 

nú hlífir ei mannanna axarsköftum. 

Nú hrýtur hann aftur! 

Þo rkell: 

Eg heyrði hvert orð. 
En hvað varstu' að tala um sverð eða morð? 

Þorlákur: 

Þú ert hreinn og beinn slæpingur, heigull og rolal 
Hrestu þig, lagsmaður! Reyndu að skola 
mókinu burt! Þetta er bezta öl. 
Fari bölvað, ef þú átt á slíku völ 
í garðshorni þínu. 

(Heldur «-ið honum drykknum) 

Þorkell: 

Nei, maður minn ! 
þar mysa er til, þegar allra bezt lœtur. 

(Geispar). 

Eg ólukkans þreytu í augunum finn, 
því eg hef nú vakað í margar nætur. 

Þorláku r: 

0, þvættingur! Vökuna verðurðu að þola, 
og vaka jafn trúlega fyrst og seinast. 
Eða heldurðu kannske þín kotungshola 
kæmi þér undan, ef skyldirðu reynast 
ótrúr á verðinum! Veiztu nú hvað, 
það er vandi að lifa á þessum dögum. 
Menn telja nú gildustu gæfuna það, 
að geti þeir komist hjá höggum og slögum. 
Hvað, ertu nú sofnaður? Auli, gaur! 

Það ætti að setja' á þig vökustaur! 
Vaknaðu ! 

Þorkell: 

(Hrekkur upp). 

Heyrðu, eg var ekki sofandi. 

Þorlákur: 

Upp! Vaknaðu, fjandinn þinn! Réttu úr hlykkj- 

unum! 
Því nú skaltu bragða á betri drykkjunum. 

(Gengur að þilbrestinum og dregur þar út leirbrúsa). 

Eða sérðu' ei, liver ógnun er yfir þér vofandi? — 

í kotinu alt af er að þér hlúað, 

þú ert hér sem heima í biskupsins ranni, 

og fyrir því veglega verki' er þér trúað, 

að vaka með mér yfir sakamanni. 

En kannske þig fýsi að flýi hann, 

svo flyttir þú. sjálfur í kjallarann? 

Þ o r k e 1 1 : 
Nei, herra minn trúr! 

Þ o r 1 á k u r : 

A heyja-dýnum 
í horninu geturðu sofið í nœði. 
Svo skemti þér hringlið í hlekkjunum þínum! 
Það er hreint ekki slæmt! En hérna' er nú lögur. 
Af honum ganga' ekki slœmar sögur! 

Þorkell: 
Eg vil ekki meira. 

Þorlákur: 

Þú verður aÖ smakka. 
Annars veltur þú út af. Nú, taktu til þakka, 
I kvöld er hér veizla; og við skulum sjá 
um að verða' ekki öldungis settir hjá. 

Þorkell: 
En þetta er stolið. 

Þ o r 1 á k u r : 

0, þegiðu, bjáni! 
Sko, þjófarnir fagna oft mestu láni. 

Teitur: 

(Opnar hlemminn i gólfinu og kemur til hálfs upp i upp« 

gönguna; hann er illa til fara og mjftg niðurbeygður. 

Hann leggur nokkra barða harðfíska upp á skörina). 

Hérna er fiskurinn. Hafíð þið fleiri? 
Við höggin eg dálítið betur eiri. 

Eg kemst ekki hærra, það hægt er að sjá, 
því hlekkirnir mínir ei lengra ná. 

I steininn er annar endinn greyptur, 
en utan um legginn er hringur steyptur, 
og raðirnar á honum þungt mig þjá, 
því þar er nú kvikan marin og blá. 

Þorlákur: 

(Skoðar fiskinn) 

Já, fiskurinn sá, hann er svei mér barinn. 
Menn sjá hvað þeir missa, þá þú ert farinn. 

Teitur: 

(Þunglyndislega) 

Já, einhver mun sakna mín sárt, ef eg fer, 
en seint mun hún gleymast mér, vistin mín hér. 

(Hlustar). 

Ei heyrist enn þá neinn hófadynur 
né hljómur af vopnum við staðarins dyi\ 
frá átthögum birtist ei enn þá neinn vinur, 
sem ótrauðri rfiddu um fangann spyr. 
Þeir koma á endanum — öflugt lið, 
sem umkringir staðinn og veitir ei grið. 

(Vio Þorlak). 

Eru hér gestir? 

Þorlákur: 

Já, glaumur og kæti. 
Eg get varla skilið í, hvernig þú spyr, 
eða heyrirðu' ei veizlunnar hávœru lœti 
hinum megin við þessar dyr? 

T e i t u r : 
Og þekkirðu fólkið? 

Þorlákur: 

Já, það eru hinir 
þekkustu biskupsins aldavinir. 

T e i t u r : 
Nú, þá er þar enginn að austan. 

Þorlákur: 

Eg veit 
þar ekki um nokkurn úr þinni sveit. 

Teitur: 

Já, þar mun ei skortur á vistum og vínum; 
hann veit hvað hann bjóða má gestunum sínum, 
Góða nótt, verðir! 

(Fer niður og lokar hlemmnum á eftir sér). 

Þorlákur: 

Góða nótt. 
Eg gjarnan þess óska að sofír þú rótt! 

(Við Þorkel). 

Eg átti' ei við þig. Nei, þú átt að vaka! 
Þrákálfur, drektu! Slíkt mun ekki saka. 

(Heldur fast að honum vfninu). 

Súptu nú duglega dunknum á, 

og drífðu' í þig snerpu og láttu nú sjá 

og ber þig sem hermaður, beinasninn þinn, 

þvi biskup er vís til að líta hér inn. 

(Hlustar við dyrnar). 

Hann er víst að koma. 

(Þrífur óþyrmilega í Þorkel). 

Nú, upp með þinn haus! 

(Flýtir sér að koma vínföngunum fyrir). 

Eg ólánsgrey! — Nú er skrattinn laus. 

(Biskup, sveinar hans og vei zlufólkið kemur 
inn. Þorlákur hneigir sig auðrojúklega, og Þor- 
k e 1 1 reynir að bera sig svo mannalega sem hann getur). 

B i s k u p : 
Við lifum hér, vinir, við leiðindastríð. 

1. biskupssveinn: 
Þetta' er lastanna öld. 

2. biskupssveinn: 

Þetta' er guðleysistíð. 

Biskup: 

En þvermóðska mannanna þó er verst, 
því það ber vitni um andlega pest, 
sem þarf að uppræta, aga og tifta 
með eldi og járni, ef því er að skifta, 

(Við Þorlák). 

Sœkið þér Teit. 

(Réttir honum lykil að hlekkjunum). 

Þ o r 1 á k u r : 

(Tekur við lyklinum, hneigir sig djúpt og fer niður). 

B i s k u p : 

(Aftur við gestina). 

Eg skal sýna' ykkur kauða, 
sem situr í haldi í fjósinu auða 
hér neöan undir. 

(Hláhir inni í þyrpingunni). 

Það er enginn minni 
en austfirzkur „goði" með hári og skinni! 

(Aftur hlátur). 

Hann ætlaði að heimta' af mér hagatoll, 
eða hvað það nú var, fyrir landseta sína! 
Svo kvartaði' hann um það, að kurteis og holl 
kvenþjóðin vœri við sveina mína! 

(Almennur hlátur). 

Svo var hann mér alt að því orðinn að meini, 
hann ætlaði að bora í mig ryðguðum fleini. 

Svo tókum við „prúðmenníð" undir eins, 
svo öðrurn hann skyldi' ekki verða til meins, 
Og landsetum hans virtist ljúft að sjá, 
er lagði' hann af stað þeirra augum frá! 

Við höfðum þá tvo, þessa heiðursgesti, 
hinn var norðan úr Eyjafirði; 
hann þóttist í héraði maður hinn mesti 
og meira en fáeinna bænda virði. 

Hann bar sig svo aumlega að hann sendi eg 
aftur heim, því í brjósti' um hann kendi eg. 
Hann stýrir víst framvegis fótsporum sínum 
frá því að lenda á vegi minum. 

En Teitur verður hér víst fram að ])ingi, 
þá verður hans sök dœmd í almenningi. 

Teitur og Þ orlákur: 

(Koma upp um uppgönguna). 

B iskup* 

(í ismeygilegum kennimannsróm). 

Það á ei við brjóst mitt að beita menn hörðu. 

Eg ber mig að láta einnig þá, 

sem allra harðast á hluta minn gjörðu, 

hógvœrð og biðlund í hvívetna sjá. 

Hjá öðrum þjóðum menn eru neyddir 

lil afturhvarfsins á margan hátt; 

þar eru þeir kreistir og klipnir og meiddir 

og kvaldir, unz játa ])eir frið og sátt. 

Eg fer með óvin minn eins og bróður 

og aldrei eg baka' honurn meiðsl eða tjón, 

en þreyi mildur og þolinmóður, 

þar til hann sér sína yfirsjón. 

1. biskupssveinn: 

(Treður sér fram með bikar í hendinni). 

I kvöld við hressum oss, herra Teitur, 
nú hljómar Skálholt við „sús og dús" ! 
En þér eruð eitthvað svo undirleitur, 
Má ekki bjóða' yður hálfa krús? 

Teitur: 

(Hristír hötuðið). 

Svein ninn: 

(Enn þá háðslegri). 

Þér munið — af víni þér verðið svo glaður 

og veizlunni eystra ber sízt að gleyma! 

I sannleika þér eruð samkvæmismaður ! 

— Þér svnið oss traust með að vera sem heimal 

(Heldur bikamum upp að andliti hans). 

Teitur: 

(Slœr bikarinn úr hendi hans). 

Biskup: 

(Bendir sveininum og lœtur sem sér misliki. Snýr sér 

að Teiti). 

Eg vona, að hafið þér, herra minn, 
nú hugsað um mál vort í ró og nœði. 

Eg engan kala til yðar finn, 
ef að eins til sættanna mál vort næði. 

Eg helzt vil það afgert sé hér i tómi, 
svo hægt sé að komast hjá alþingisdómi. 

(Stutt þögn). 

Hvað sjálfan mig snertir, það alkunnugt er, 
að einskis eg krefst handa sjálfum mér, 
og til þess að sátt megi trygga kalla, 
skal tilræðis-sökin niður falla. 

En mótþróann gegn mér sem biskupi ber 
að bæta til fulls — þetta vitið þér. 
Sé áreittur biskup á embættisferð, 
þá er með þvi kirkjunni mótspyrna gerð. 

Guöm. Mftgnússon: Teitur. 5 

I þeirri sök vil eg sjálfdæmi hafa; 

en samt vil eg jafnframt því yfir lýsa, 

að ef þér um réttmætið eruð í vafa, 

til erkibiskups eg málinu vísa. 

Það er enginn dómstóll hér innan lands, 

sem yfir sé settur skoðanir hans 

í kirkjunnar málum. En auðvitað er 

að ekki hann vægar með sökina fer. 

En misbjóða vil eg sem minst yðar högum, 
og mínir skilmálar verða' ekki harðir; 
þó verðið f>ér sjálfsagt að lúta lögum 
og láta til stólsins fáeinar jarðir. 
Og sömuleiðis, ef svo ber við, 
að sýna mér hlýðni og veita mér lið. 

Teitur: 

(Þegir og hristir höfuðið). 

Biskup: 

(BKðróma). 

Þér sjáið hér nokkra af mönnum mínum. 
Hvort mun ei sú sveit yður fylgis verð? 
Þeir brugðu Fér hingað frá búum sínum 
á biskupssetrið í kynnisferð. 
Eg þori að segja þeim yndi það er, 
ef í þeirra félagsskap slægjust þér. 

(Raddir úr hópnum: Ja, heyr, o. s. frv.) 

Og hugsið þér um þá, sem eystra bíða 
yðar komu með sorg og kvíða. 

Teitur: 

(Horfír svo hvast á biskup, að hann hopar fyrir augna- 

ráði hans). 

Eg sé það, að gestunum yðar til œru, 
þér eruð í dag klæddir sauðargæru. 

Því virðist úr minni yðar burt vera bolað 
að bæzt hefir við það, sem eg hefi að klaga. 
Að eg hefi háðung og hrakfarir þolað 
og hlekki borið um nætur og daga. 

(Sýnir leggina). 

Sko, þetta eru hlekkjanna sár — þau svíða, 
þó svíða mér önnur dýpri í hug. 
Eg hefi mátt kulda og hungur líða; 
þó hefi eg enn þá kraft og dug 
að bíða, unz frelsisins fagri ljómi 
fangelsismyrkrinu aldurinn styttir. — 
Við hittumst annars hjá alheimsins dómi, 
ef ekki hér neðra við skiljum kvittir. 

Biskup: 

(Glottandi). 

En skyldi nú þrjózkan yfir yður 

egna kirkjunnar þunga bann, 

sem himninum lokar — þá held eg, því miður, 

að hittumst við ekki við dómstólinn þann. 



5* 

Teitur: 

(Sparkar i hlemminn í gólfinu). 

Þótt eigið þér vald yfir hleranum hér, 
ei himinsins inngang þér verjið mér. 

Biskup: 

(Harðlega við Þorlák). 

Við minkum kostinn og herðum hans hlekki! 
Að hlífa þrjótinum dugir ekki. 

Þ orlákur: 

(Hneigir sig til samþykkis). 

1. bisku pssveinn: 

Nú drekkum vér minni' yðar! Heill yður, hetja! 
Það er hart að láta svo frægan mann setja 
í hlekki og járn undir loku og lás, 
og láta hann hvila i nautabás! 

Teitur: 

(Stælir hnefann). 

Á meðan afl er í örmum mínum 
og ekki af hlekkjum eg fleira ber, 
má biskupinn gæta að sveinum sínum, 
að séu þeir oftast sem fjarstir mér, 

Biskup 

(gefur Þorláki bendingu; hann fer niður með Teit, 
kemur svo aftur og lokar hleranum. Sveinar biskups 
og gestirnir reka upp skellihlátur, og fara síðan út i 



69 

aftursýn, með glaum og gleði. Þorkell er sofnaður á 

bekknum). 

Þorláku r: 

(Stendur með krosslogðar hendur á brjósti cg horfir á 

eftir fólkinu, þar til hurðin er komin aftur. Heldur 

siðan npp lyklinura að fjötrum Teits og hlœr hátt). 

Já, vesaiings glóparnir! Hlæið þið hátt! 
Sá hlær þó léttast, sem gerir það seinast. 
Um framtíðar-viðburði vitið þið fátt, 
því vitringasjónirnar skammsýnar reynaöt. 
Og Þorkell minn, ræfillinn! Nú fékkstu næði, 
þvi nú máttu sofa við draumanna gæði ! 
Það yrði mér sorglegur endir á „gríninu," 
ef áhrifin brygðust af stolna víninu! 
En hvar er nú húsfreyjan? 

Þ ó r d í s : 

(í dyrunum til hægri. Torkennilega klœdd, með blœju 

fyrir andlitinu . 

Hérna. 

Þ o r 1 á k u r : 

Eg skil 
að hestarnir muni þá vera til. 

Þ ó r d í s : 

Þeir standa týgjaðir bak við bæinn 

Tveir beztu reiðskjótar. — Hérna inni — ? 

Þorlákur: 

Er alt saman búið sem bezt í haginn, 
hér brestur ei neitt að œtlan rninni. 

Þórdís: 

Það ganga mun ört yfir ísinn sléttan, 

því óhœtt mun vera að ríða léttan. 

Eg vona, þá nóttin enduð er, 

að austan við Þjórsána verðið þér. 

En ég kem á eftir — já, ef til vill bráðum, 

og eystra ég vænti að heilsa ykkur báðum. 

Fylgi' ykkur guð. En gleymið ei einu, 

að geta ekki húsfreyju Teits að neinu. 

Þ o r 1 á k u r ; 

Treystið þér öruggar a mín heit, 
og eitt skal ganga yfir mig og Teit. 

(Þórdí s fer. Þ o r 1 á k u r lít ur út). 

Hve tungsljósið blessað þó tiudrar um grund! 

(Opnar hlerann og kullar niður). 

Teitur ! 

iTeitur svarar niðri). 

Nú skín hún, þin lausnarstund! 
Hérna er lykill að hlekkjum þínum. 
Kom hingað, og farðu að ráðum mínum. 

Teitur 

iKeuiur upp). 

Þorlák u r: 

Þá biskup og vini hans grunar ei grand, 
hvað gerist hér inni. En hestarnir bíða 
tygjaðir útí. — Það er ágœtt að ríða. 
Við förum nú undir eins austur á land. 

Teitur: 
Hvað? Eru þeir komnir að austan? 

Þ o r 1 á k u r : 

Nei — . 
Ef ert þú að tala um sveitunga þína. — 
I fötunurn þessum þú ferðast ei. 

(Sækir föt út til hægri). 

En fleygðu' þér sem skjótast í garmana mína. 

Teitur: 

(Forviða). 

Og þú œtlar með — ! Það er meining að strjúka! 

Þorlákur: 
Það er mál komið vistinni hérna að Ijúka. 

Teitur: 

(Bendir á Þorkel). 

Og hann þarna — ? 

Þorlákur: 

Verður oss varla að háska. 
Hann vakti sig þreyttan— eg fylti' hann í gáska! 

Teitur: 

(Hugsandi). 

En Þorlákur — Hvernig á þetta að skilja,? 
Nei — þetta er alt gagnstœtt mínum vilja. 
Þeir koma og frelsa mig fyr eða síðar. 
Að flýja er skömm. Eg vil heldur bíða. 

Þorlákur: 

Hvað, ertu frá vitinu? Ætlarðu að sleppa 
því eina fœri, sem boðizt getur? 
Eða viltu þig heldur í hlekkjunum kreppa 
og hýrast þarna í allan vetur? 

Teitur: 

i 

Eg get ekki vel þessu áttað mig á. — 

Ég alt af hef beðið með sarri þrá 

um daga, sem œtluðu aldrei að líða, 

þess augnabliks að eg heyrði þá stríða 

til frelsis mér, þessa frœknu drengi 

í fjörðunum eystra, sem þekt hefi eg lengi. 

Eg leit þá í anda til staðarins stefna 

og stálunum blikandi mót honum snúa, 

og hverrar vanvirðu harðlega hefna, 

og hlekkina brjóta og fangelsið rjúfa. — 

En von á því hefi eg aldrei átt, 

að eg mundi frelsast á þennan hátt. 

Þorlákur: 
En gleymdu' ekki því, það er höfuðlaus her, 

þá höfðingjann vantar — þeir bíða' eftir þér. 
Það ert þú, sem átt þeim til staðar að stefna 
og stóryrði þín gagnvart biskupi' að efna. 
En komdu nú með. Hér má ekki bíða! 
Minstu, hvað tíminn er fljótur að líða. 

Teitur: 
I herrans nafni og heilagra manna — ! 

(Tekur að klœða sig). 

Þorlákur: 

Sko hjarnið, lagsmaður! Þú munt sanna 
að þetta verður oss fagnaðarferð — 

(Við hurðina i aftursýn í lágum en háðslegum róm). 

Nú fer eg, biskup minn, vertu í friði 

með þínu ágæta, írska liði — 

sú sveit hún er allrar virðingar verð! 

Eg skil eins og vert er við þjónustu þína, 

og þess eg af hjarta óska vil, 

að allir, sem vilt þú til illverka brýna, 

þér einnig gerðu hin sömu skil. 

En til þess að hrekja burt hrollinn úr sál, 

sem hlýtur að leiða af syndum mínum, 

eg drekk nú með gleði' okkar skilnaðar skál! — 

Og skila' ekki framar víndunknum þínum! 

(Drekkur og lœtur svo ílátið í vasa sinn) 

Ertu svo tilbúinn eða hvað? 

Teitur: 
Já, öldungis til. — Nú skal haldið á stað. 

(Ógnar með hnefanum að hurðinni). 

Illmenni, sittu við öl þitt og „svír u — 
mín afturkoma skal verða þér dýr! 

(Þeir fara). 
(Nokkur stund líður). 

Þorkell: 

{Fer að rumskast og dettur við það niður af bekknum 
og vaknar með drykkjuóráði). 

Hœ, Þorlákur! — Áttu' ekki enn þá dropa 
eftir í dunknum? — Það mundi ekki saka 
að'fengi eg að eins örlítinn sopa! 
£g á svo dæmalaust bágt með að vaka. 

(Biskup og 1. biskupssveinn koma i aftursýn). 

Biskup: 
Hvað gengur á? 

Þorkell: 

(Bröltandi á gólfínu). 

Þei. hafðu' ekki hátt! 
Þeir heyra það ef til vill þarna inn! 

Biskup: 
Viltu' ekki segja mér, við hvern þú átt? 

Þorkell: 
Æ, vertu nú fljótur slóðinn þinn ! 
Mig svimar og kverkarnar sviða mér, 

B i s k u p : 
Segöu mér strax, hvar hann Þorlákur er. 

Þorkell: 

O-h, Þorlákur — hann er víst þarna inni 
í þilinu 

(Bendir). 

Hann er að ná í dunkinn. 

Biskup: 

En hvað gekk á, þegar heyrði eg hlunkinn? 
Og hvaða lykt er af skikkjunni þinni? 
Nú hefirðu sofið! 

Þorkell: 

(Auðmjúkur). 

Nei, herra minn/ 
Eg hef ekki blundað í margar nætur. 

Biskup: 
Og svo ertu drukkinn ! 

(Sparkar í hann). 

Nú farðu á fætur! 
Hvar er fanturinn hinn? Hvar er lagsbróðir 

þinn ? 
Nú hvar er Þorlákur? 

S v e i n n i n n : 

Þarna rr brestur 

í þilinu, herra. Þeir náð hafa miði! 

Ekki' er það furða, þótt fuglinn sé hrestur! 

Það er farsœlt að treysta slíku liði! 

Biskup: 
Hvar er hann? Svaraðu þrjóturinn þinn. 

S vein n inn: 

Og þarna er opinn hlemmurinn. 
En fanginn -? 

Biskup: 

(Gœtir að). 

Heilagi himnaskarinn ! 
Hlekkirnir liggja þar. Teitur er farinn. 

(Þögn og vandrœði um stund). 

Bóndi: 

(Kemur inn liœgra megin, móður). 

Eg var staddur hér úti — En áður mig varöi, 

eitthvað svo kynlega þaut mér hjá. 

— Eg varla fœ sagt, hversu við mér brá — 

það var líkast draugum úr kirkjugarði. 

Eg langa skugga sá líða' eftir fönnum, 

i laginu svipaða ríðandi mönnum. 

En eldneistar bláir úr hófunum hrutu, 

er hestarnir áfram í loftinu þutu. 

Þeir fóru, ei, sem leið liggur, austur að Iðu, 

nei, ána hjá Þengilseyri þeir riðu ! — * 

Já, getið þér trúað — í gaddi sem nú 
það gera' engir menn, það veit mín trú, 
Svo heyrði' eg á ísnum hófaskelli, 
þeir hurfu mér suður að Vörðufelli. 
En það voru svipir, — eg segi það enn. 
Þvi svoleiðis riða' engir lifandi menn. 

Biskup: 

(Stendur um stund sem þrumulostinn). 

Þótt hundrað vinir mig hefðu svikið, 
það hefði' ekki skelft mig líkt því eins mikið 
sem það, sem er skeð. Og þennan Teit 
hann þyngstan og skœðastan fjandmann eg veit. 

(Með angist). 

Og Þorvarður nyrðra! — Ef ná þeir saman, 

er nœðið úti. Það verður ei gaman. 

Nú safnast skýin um Skálholts-setur 

og skugganna fylking sin hergögn hvetur. 

(Skipandi). 

Að veita þeim eftirför er það bezta. 
Utbúið samstundis menn og hesta! 

(Biskupssveinninn og bóndinn fara. Biskup sparkar í 

Þorkel). 

Ut með þig, svikari! 

(Þorkell stendur upp, þó illa gangi, og skjðgrar út á 

eftir hinum). 

Afglapinn sá 
skal iljastroku á morgun fá. 

Þórdís: 

(Sem er komin inn nokkru áður, en hefir staðið álengd- 

ar, kemur fram), 

Til hegningar hefir hann ekkert unnið. 

Það er eg, sem hef brögð þessi saman spunnið. 

Biskup: 
Hvað? Þórdís! Hvaðan ber yður að? 

Þórdís: 

Það er æðilangt, síðan fór eg af stað 

frá búi mínu og heimahögum. 

En heima' á eg hvergi á þessum dögum. 

Eg hvarfla sem húsvilt um héruð og sveitir, 

og hefi í margs konar þrautir ratað; 

en ekkert mér frið eða fróun veitir. — 

Mér finst sem alt slikt sé úr lífinu glatað. 

Eg hefi í yðar húsum dvalið 

um hríð, en sem þjófur mig jafnan falið. 



Biskup: 



Og erindið var — ? 



Þórdís: 

Það vitið þér 
nú vel, fyrst tómt yðar fangelsi er. 

Biskup: 
Hví gerðuð þér þetta? 

Þórdís: 

Eg gerði það bezta. 

B i s k u p : 
Nei, góða frú mín, — það allra versta. 

Þórdís: 

Þá Teitur var farinn það fullljóst niér var, 
hvað fyrst af öllu niér gera bar. 
En á hvaða hátt eg það framkvæmt fengi, 
það fann eg ei greitt, þótt eg hugsaði lengi. 
En áformið það, sem í anda mér bjó, 
kom alt af á ný, og það gaf mér ei ró. 
Það dafnaði stöðugt Gegn stríði og harmi 
það stælti kraftinn i armi og barmi. 

Eg leyfði' ekki neinum að leggja mér ráð r 
eg lokaði inni minn harm' og minn vilja, 
og því hefir engum auðnast að skilja 
það áform sem nú hefir sigrinum náð. 

Um margs konar ófærur leið mín lá, 
eg leið hinna voluðu ferðakjör; 
í ótal spyrjandi augum eg sá, 
hve undarleg fanst mönnum þvílík för. 
Og þess vegna' er heldur enginn, sem veit 
að eg hefi farið að leysa Teit. 

Biskup: 

Yðar ráð hefir heppnast of vel — því er ver. 
Þér vitið ei enn þá, hvað gert hafið þér. 

Þórdís: 

Eg héfði svo vel getað herkveðju sent — 
því herliðið stóð út í hvatvetna búið, 
og hefði eg að eins raeð hendinni bent, 
var hálfri þjóðinni gegn yður snúið. 

Biskup: 
En því varð ei neitt af þvílíkri ferð? ♦ 

Þórdís: 
Nei — þetta ráðið eg heldur vildi. 

(Hálf-hikandi). 

Á orustudögum manns eigin sverð 
þann oftlega særa, sem hlífa skyldi. 

(Djarfari). 

Eg áleit því þetta hið einasta ráð, 

svo yrði' bonum héðan með friðsemi náð. 

Biskup: 

Þér gerið mér getsakir. Óvíst það er, 
hvað eg hefði gert, hefðuð komið þér 
og beðið mig ásjár. J£, enginn það veit — 
þvi ef til vill hefði eg sœtst við Teit. 

Þór dí s: 

Það mistraustið einungis yður eg kenni. 
Það orðið, sem síðast eg heyrði' yður segja, 
það virtist mér koma frá mikilmenni, 
sem mundi' ekki reyna sinn óvin að beygja. 

með dýflissuvist og með hlekkjunum hörðum 
og hótun u m missi á fé og jörðum. 

Eg bað yður eitt sinn — eg bað þá og grét. 
Þér bæn mína smáðuð — og heimleiðis glaður 
þér hélduð sem frœgari' og meiri maður 
en áður, með herfang! — Þá huggast eg lét. 
Þá fann eg, að bœnin mér einhlít var eigi, 
og upp frá þvi valdi eg sjálf mína vegi. 

Biskup: 
Hvað yðar koma fœr af sér leitt, 
er ekki nokkur svo forspár að sjá. 
Um mann yðar veit eg það einungís eitt, 
hann elur fjandskap og hefndar þrá 
í brjósti sinu. Það sjást mun brátt, 
að sizt á eg vinum að fagna þar 
sem hann er fyrir. — Það versta var 
að við skyldum skilja á slíkan hátt. 

Þ ó r d í s : 
Þér búizt við hefndum. — Þá auðsœtt þaðer, 
þér ei hafið gert það sem satt var og rétt. 

(Djarflega, en þó í lágum rómi). 

En hafið þér aldrei vænt hefnda frá mér? 
Er hjarta' yðar gagnvart mér saklaust og létt? 

Þár hafið mig skilið mitt heimili við, 
svo hvergi er lengur skjól að fá. 
Þér hafið upprætt niinn innra frið 
og áhyggjur skapað mér. 

GuOm. Magnússon: Teitur. * 

Biskup: 

Hvernig þá? 

Þórdís: 

(Hærra og dálitið örara). 

Með orðum — með hjartnœmum eldlegum 

skeytum, 
með örvum frá sál yðar. glóandi heitum, 
sem blóð mitt til stöðugrar ókyrðar æstu, 
sem alt af í hjarta mitt dýpra sig læstu. 
Þér mintust á framsókn hins fagra og hreina, 
á fylgi yðar sjálfs við hið stóra, eina, 
sem getur lífshnossið lýðunj veitt 
og leggur það tvistraða saman i eitt. 
Þér mintust á yðar einstæðingsskap 
og af honum leiðandi sigurtap. 

(Lækkar róminn). 

Svo sögðuð þér: „Einungis yður lik 
hún ætti að vera, sem rétti mér hönd, 
svo ung, en svo kappsöm og kærleiksrík 
með kappið og ylinn í sinni önd. 
Þann yl, sem helgasta eldinn glæddi, 
sem á að vígja minn framtíðarstig, 
þann yl, sem nístandi ísinn bræddi 
úr öllum þeiin sálum, sem hata mig u . 

(Nokkuð harðlegar). 

Var þetta ekki blekking ? Var þetta ekki snara? 
Með þvílík orð skyldi' ei nokkur fara 

tiema' i fullri' alvöru. — Enn þá í dag 
þau eyru mín snerta sem sungið lag. 
Nú viljið þér heldur halda Teiti 
i hlekkjum, en eg yður liðsinni veiti. 

(Stutt þögn). 

Biskup: 

(Sem hefir horft forviða og hikandi á Þórdísi, meðan 

hún talaði). 

Nú finn eg hvað heimsókn yðar er. 
Þér! 

(Með iilfinningu). 

Engillinn sendur til styrktar mér! 
I stríðinu verða menn vondir og kaldir 
og villast af göfginnar réttu braut, 
svo hefir það verið um allar aldir, 
þá ástina vantar sem förunaut. 
Mitt líf hefir mikið af illgresi alið, 
sem ýmislegt gott hefir kœft og falið, 
en návist yðar í anda míns leynum 
aftur framleiðir blóm úr steinum. 
Eg finn eg er sekur í augum yðar, 
eg, aumingja syndarinn, bið mér friðar. 

Þórdís: 

iVið gluggann). 

Sko birtuna úti! Sko blikandi mjöll! 

Sko brimið um Heklu og Eyjafjöll! 

Þar brotnar tunglskinsins óhemju alda, 

6* 

sem áfram streymir í loftinu kalda. 

Sá dýrðlegi straumur mig bráðum skal bera 

á burt — því hérna eg ekki má vera. 

Mitt heimili' er rofið og niðurnítt, 

eg er nœstum sem húsvilt, eg hvergi' á heima, 

Nú œtla' eg að reisa mér annað nýtt 

og öllu, sem skeð hefir, reyna að gleyma. 

Biskup: 

Farið þér ekki, ó, farið þér ekki! 

Mér finst sem þér rænið þá lifs míns vonum! 

Þórdís: 

Þér viljið að beri eg bónda míns hlekki? 

Eg braut gagnvart yður, þá liðsinti' eg honum. 

Eg viljug skal dýflissu-vistina reyna, 

eg viljug skal finna mig gleymda og eina. 

Biskup: 

Nei — frjálsar þér skuluð sem vindurinn vera. 
Því vinir biskups ei hlekkina bera. 

Þ ó r d í s : 

(Eins og fyrir munni sér). 

Hvað var það, sem hingað miglokkandi leiddi? 
Það lét mér í eyrum sem fjarlægur hljómur. 
Hvað var það, sem ró minni allri eyddi 
og áfram mig knúði sem forlagadómur? 
Hvað studdi mig áfram um óbygða sanda 

með óreiðum vötnum til beggja handa? 
Hvað fýlgdi mér jðklanna fram hjá bungum, 
þar flóðið brýzt undan skriðjðkulstungum, 
sem bylgjast um sandinn sem feikna-feldur 
af fjallsins herðum að takmörkum lands, 
þar vðrð fyrir ströndinni hafrótið heldur 
og hefur á rifum sinn ferlega dans? 
Hvað leiddi mig alls konar ókunna vegi 
án allra bendinga, sveit úr svait? 
Hvl virtust mér hœtturnar ókleifar eigi, 
svo aldrei eg hikandi kringum mig leit? 

I œskunnar draumkendu æfintýrum 
sig oft fyrir sjón minni Skálholt hóf, 
og §agan úr minningum mörgum og dýrum 
sinn marglita dúk kringum staðinn óf. 

Hvað leiddi mig hingað ? H a n n, sem þráði 
þá hönd, sem fjfitrana sundur sniði? 
Eða annar, sem baráttu beiska háði 
fyrir betrun lýðsins og heill og friði? 
Var það bending, frá himninum send minni sál, 
eða Satan, með freistingar, snorur og tál? 

(Eair litla þOgnj. 

Ef koma mín hingað til óheilla er, 
og af því, sem gerði eg, Skálholti hætt, 
er mér skyldást að fá úr því böli bœtt. — 
Þá bíður heima mitt verk eftir mér. 

Biskup: 

Ó, farið þér ekki! — Nei, ekki aö sinni, 

þér engill til verndar á götu minni. 

Mig umkringja hættur á allar hliðar, 

eg ölluin framar þarf handleiðslu yðar. 

Eg gerði yður rangt til — það vel eg nú veit, 

eg viltist af skyldunnar ógreiða vegi. 

0. leiðið þér fótspor mín! Farið þér eigi! 

(Tekur án hindruuar um báðar hendur hennar. Eflir 

stutta þögn). 

Og enginn héðan skal elta Teit. 

(Sleppir höndum hennar og flýtir sér út hœgra megin). 

Þórdí s: 

(1 buráttu við sjálfa sig). 

Mig svimar! Mér eitthvað um eyrun þýtur, 
sem ofsarok eða forsa niður. 
Ó hvað hefi eg gert? Hvar er farsœld og friður? 
Hvar finn eg þann stað, þar sem baráttan 

þrýtur? 
Hvar opnar hvíldin mér arma sína? 
Er allur heimurinn fullur með tál? 
Er aldrei að treysta' einni einustu sál? 
Er alt saman gert til að villa og pína? 
Mín sjón er óskýr og þokuþjáð. 
Eg þarfnast ljóss! 0, mig skortir ráð, 

Dýrðlega guðsmóðir, himneska, hreina, 
hjálpa mér, lýstu mér veginn að greina. 

(Hún krýpur niður við bokkinn, byrgir andlitið f hðnd- 

um sér og grœtur). 



III. 

(Hjá skólavörðunni i Skálholti, viku fyrir Þorláksmessu 

á sumar. 
Stór, ferkðntuð grjótvarða, sem stendur á afliðandi 
klðppum takmarkar útsýnina til hægri; til vinstri kletta- 
klif, framundan sér til fjalla og jðkla [Langajökuls]. 
Jón biskup Geirreksson og dómkirkjuprestuV 
hans, sem er maður á efra aldri, ganga fram og aftur 

í fjörugii samrœðu). 

Biskup: 

(Stansar og litur til fjallanna). 

Hvað heldurðu' um veðrahaginn? 
Heldurðu' það gangi oss í vil? 
Vér ei höfum ákveðið daginn, 
svo ekki má fœra hann til. 

Dómkirkjupresturinn: 

(Gœtir til veðurs). 

Eg held að hann sé nú að hægja og lœgja; — 

hann hefir nú rignt bœði vel og lengi. 

Mér virðist frá norðrinu blikum hann bægja, 

það birtir til jökla, það rýkur úr engi, 

og upp við himininn bláan ber 

bólstra úr Geysi og Reykholtshver. 

Biskup: 
Og veit það á gott? 

Prestur: 

Það er gömul saga 
að gjarnan boði það hreinviðrisdaga. 

Biskup: 

Það er vissulega' í það varið 

að veðráttan reynist blíð, 

því ýmsir ei geta farið 

fyrir önnuni í rigningatíð. 

Og mjög einnig niiklti það skiftir 

að menn séu glaðir í hug; 

en sólskinið sinninu lyftir 

og sorgunum visar á bug. 

En glatt skal hér vera og fðgnuður fagur,. 

og fólkið sér skemta við leiki og dans, 

þvi alþýðudýrlingsins afmœlisdagur 

er uppáhaldsdagur sérhvers manns. 

Svo vœri það ekki það versta, 
ef veizlan að glaðvœrðarbrag 
yrði sú allra mesta. 
sem enn þá er haldin i dag. 
Þú hristir höfuðið, prestur. 

Prestur: 
Já, herra, slík fagnaðarlœti, 

<eru almúgans ofsakæti, 
*em alla staðfestu brestur. 

Biskup: / 

O-h bull! Nei, þá berst út um sveitir, 
live biskupinn stórlyndur er! 
Hve gestunum vel hann veitir, 
hve viðmót hann Ijúfmannlegt ber! 

Þeir hlusta á heilagar tíðir 
■og helgiskrín Þorláks menn sjá, 
•og hringingarhljómarnir blíðir 
til hjarta hvers einasta ná, 
og af heilagleik slíkum menn hrifast, 
|>að hug þeirra dregur sér nær — 
og við því þú heldur þeir hh'fast, 
sem hrlekt slíku valdi fœr. 

Prestur: 

TJm áhrifin þau er eg œtið smeykur, 

|)vf aldrei þau lengi sín notið fá; 

•slíkt vald yfir sálum er reykult sem reykur, 

sem regnboginn hverfur það augunum frá. 

Ef heyra þeir einhverja óheillafrétt, 

já, eitthvað, sem þykir þeim hart eða leitt, 

verður hátíðarminningin litil og létt, 

og líður þá burtu sem ekki neitt. 

Bisk up: 
En fólk þarf að skilja og finna 

að fullkomið samræmi er 
í lífi leiðtoga sinna. — 

Þá lýðurinn fylkir sér 
að höfðingjans háa stóli 
í hópum, þá skal hann þar sjá, 
hve hollt er í herra síns skjóli, 
og að höfðingjans rausn er ei smá. 

(Hurðlega). 

En einnig hann á að skilja 
í andbyr og lífsins þraut 
hans starfsama, stóra vilja 
og styrk til að ryðja sér braut. 

Að aðhyllast alla hans vegi 
er aldrei að búast við, 
en óttist þeir herra sinn eigi, 
þeir aldréi veita honum lið. 

Pres tur: 

Það fylgi, sem byggist á eintómum ótta, 
er alla tíð gjarnt til að leggja á flótta. 

Biskup: 

En þá er að kenna þeim^ hvað það gildi, 
að kasta í stríðinu sverði og skildi. 

Prestur: 

Þann einan aðhyllist lýður, 
hvers andlit af kœrleika skin, 

sem breiðir út faðminn sinn blíður 
og biður þá: komið til niín ! 

Biskup: 

I aganum kemur fram kœrleikur mestur, 
það kenniö þér, vinur, sem annar prestur, 

Þá Jehóva lýð sinn leiddi 
svo langt burt af kúgarans strðnd, 
hann reiðinnar staf honum reiddi 
og rétti' honum agandi hftnd. 
Hann sat þá á Sínaí-hœðum 
og samdi þeim lögmálsins mál, 
og þá brann þeim ótti í æðum 
og ógnan greip hverja sál. 
I mola hanu gullkálfinn muldi 
og mœldi þeim sólbrunnið skeið, 
og hótun á hverjum þeim buldi, 
sem hikaði, mögluði og kveið. 
Svo lét hann þá líka sanna, 
hve leiðslan var holl og góð, 
af himni hann hniga lét manna 
og af hellunni spretta upp flóð. 

Prestur: 

En hverjum mun henta að feta 
í himnaföðurins spor? 

Biskup: 
Hann œtlar oss slíkl að geta: 

"þetta' er alt saman bending til vor. 
Því œvin er stutt. Skuli afrek vinna 
og ávexti starfsins í lífínu sjá, 
])á ber manni einungis áfram að vinna 
og aldrei að hika né krækja hjá. 
Því meðal blóðugra mannabúka 
og mœðra og barna í sarustu neyð 
og innan um rústir, sem enn þá rjúka, 
menn oft sjá hins frægasta sigurleið. 

Og hér verður þjóðin hörðu að mœta, 
því hér er spilling og vantraust hjá lýð, 
og hér þarf illgresið upp að rœta, 
sem enn þá blómgast frá heiðninnar tíð. 

Prestur: 
Og það með illu — ? 

Biskup: 

Ef ekki betur 
nieð öðru framferði skeð það getur. 

Prestur* 
I skjóli kirkjunnar — ? 

B iskup' 

Hverjum að haldi 
kemur það, ef ekki hennar valdi ? 

Prestur: 

Um framferði þitt við þá Þorvarö og Teit 
hef eg þrásinnis hugsað. Nú skil eg og veit 
til fulls það, sem ekki eg áður skildi — — 
Og þú trúir á slíkrar aðferðar gildi? 

Biskup: 
Hvað? Efastu' um það? 

Prestur: 

Já, í meira lagi. 
Ef œtlarðu lýðinn og laudið að vinna 
og löggjöf og guðrækni saman tvinna, 
er barátta slík ekki af bezta tagi. 

Biskup : 

Svo? Ekki það? Eg skal inna þér frá, 
hvernig í þessum málum frá byrjun lá. 

Einn vina minna, sem mér er kœr, 
á meyju efnaðri þokka fœr. 
Eg leysti' hann frá eiðnum, sem áður hann vann, 
og með orðum mínum eg studdi hann, 
því það mundi styrkja minn veg og minn vilja, 
ef vel honum gengi — sem þú munt skilja. 
En eins og þú veizt, varð því ekki náð. 
Hún aftók að samþykkja þvílíkt rað. 
Hún þóttist of ættstór, og þaðan af fleira, 
sem þess konar fólk lætur jafnan heyra. 

Þá einskis virðingu orða minna 

eg ekki lét mikið á skap mitt fá; 

en því, að hann hefndi harma sinna 

eg hindraði ekki né bægði' honum fní. 

Svo heyri eg sagt þeir haíi brotið 

á henni lögin — og brent uiður kotið. 

En hún komst undan og ei hana sakaði, 

svo enginn varð skaðinn, sem tilræðið bakaði- 

En svo kemur Þorvarður, þungur í sinni, 
og þykist sendur af frænku sinni, 
og heimtar bót fyrir hrakför og smán 
og húsabrennur og eignarán. 
Eg lét hann ei fara frá rnér það sinn, 
í fjósið mitt gamla eg stakk honum inn, 
þar sat hann í hlekkjum unz lund hans var lægð r 
og losnaði' ei fyrri en bað hann um vægð. 
H a n n kemur ei aftur— það óhætt mun reynast — 
svo auðmjúkur varhann, þá skildum við seinast.. 

Um hitt þér kunnugra ef til vill er, 
hvað okkur Teiti á milli fer. 

Eg fleiri dæmin veit fínnast slík. — 
Mönnum fer nú að skiljast að aldrei eg'^vík, 
og óttast ei náungans bbð eða bann, — 
og beiti þó hörðu við engan mann. 

Sko, það hlýtur kirkjunnar álit að efla, 
þa yfirmenn hennar svo djarflega tefla. 
Nú fækkar þeim óðum, sem ekki sig beygja 
undir þau boð, sem eg hef þeim að segja. 

Prestur: 

En vald yðar hefði þó fastari fœtur 
og friðinum vœri' ekki líkt því svo hœtt, 
^f fleiri, sem krefjast þess, fengju bœtur, 
og færri' hefðu sviðandi órétti mœtt. 

B i s k u p : 

Mannanna dóma um rangt og rétt 
-er réttast að taka sér fremur létt. 
Þeir breytast þá leiknum er lokið. 

Prestur: 

Þá sést 
.að líkindum, hvað hefir verið bezt. 

Biskup: 

(Lítur til prestsins með þykkjusvip). 

Já, séu menn trúir, er sigur mér vís. 

Prestur: 
Ef samvizkan ekki á móti þeim rís! 

(Fer til vinstri). 

•{Sveinar biskups og nokkrir bœndur koma 

eftir litla stund frá vinstri). 

1. biskupssveinn: 

Hérna' eru menn, sem boðskapinn bera 
til bændanna' í kring, ef svo á að vera. 

Biskup: 

(í þungu skapi). 

Sjálfsagt! Til þess er ei þörf að spara. 
Við þægjum þeim eitthvað og látum þá fara. 

(Gengur cinsamall upp að vörðunni). 

1. biskupssveinn : 

(Með miklum valdsmannssvip). 

Látið sjá, að þess erindis séuð þér verðir, 
að sendum við yður í heiðursferðir. 

Vor herra og biskup, sem himinsins náð 
og heilagrar kirkjunnar œðsta ráð 
og vor herra konungur hefir talið 
þess hæfan, að væri' honum æfilangt falið 
að stýra' hinni kristnu kirkju hér — 
hann kveðju nú sendir frá guði og sér 
til allra, sem vilja hans orðum sinna, 
til allfa þeiiTa, sem trúna játa, 
til allra, sem með honum eiga að vinna, 
og anda kirkjunnar stjórna sér láta, 
og minnir þá á þessa miklu stund, 
þenna minningardag, sem fer bráðum í hönd, 
sem hressir svo margra hryggra lund 
og hnýtir kirkjunnar félagsbönd. 
Hins heilaga Þorláks mun hér verða minst 
með hátíðarvegsemd og klukknahljómi, 
og hverjum þeim boðið, sem fróun það finst 
að fórna hjá dýrlingsins helgidómi, 

GuÖm. Magnússon: Teitur. 7 

til velgengni sér eða vinum og frændum, 
eða vanheilsu bœta' eða syndanna gjöld. — 
Og gjarnan hann vill að með gleðibrag 
menn geti fœrt þennan hátíðisdag, 
og þess vegna hefir hann boðið bœndum 
að búa hér um sig og reisa sér tjöld, 
því fáeina daga mun viðhöfnin vara — — 
Þið verðið með þvílíkan boðskap að fara 
og gleyma ekki neinu, svo gjörla menn skilji, 
að gleði og viðhöfn er biskupsins vilji. 

(Bœndurnir bera sig mjög undirgefoislega að). 

1. bóndi: 

Já, ég fer undir eins austur í Hreppa, 
ef einhverja bykkju eg lánaða fœ. 

2. bóndi: 

Og eg skal niður um Skeiðin skreppa 
og skila þessu á hverjum bœ. 

3. b ó n d i : 

Og eg skal um Grímsnes og Grafning fara 
og gamla Brún skal eg ekki spara. 

2. biskupssveinn: 

En svo er eitt. Þess ber einnig að gæta, 
að örva sem flesta til þess að mæta. 

3. biskupssveinn: 

Og annað til. Því má eigi gleyma, 
að ekki má kvenfólkið sitja heima. 

1. biskupssveinn: 

í guðanna bœnum. Slíkt gefur að skilja 
vœrí gagnstœtt hins heilaga Þorláks vilja. 

1. bóndi: 

(Auðmjúkur). 

Skyldi kerlingin mín mega koma hér? 

Hún er kát og fjörug og hneigð fyrir gaman. 

2. bóndi: 

Og ég kem með allar, sem eru hjá mér. 

3. bóndi: 

Og eg með dœturnar, fjórar saman. 

3. biskupssveinn: 
Slik breytni' er í sannleika virðingarverð. 

1. biskupssveinn: 
Já, — verið þið sœlir, og góða ferð! 

(Bœndurnir fara til hœgri). 
(Þegar bœndurnir eru hoifnir, taka biskupssveinarnirað 
hlœja, og eftirfarandi orðaskiftum fylgir kœti og gáski) . 

2. biskupssveinn: 
Haldið það verði hátíðabragur ! 

7* 

3. biskupssveinn: 
Eg hlakka tíl! 

1. biskupss veinn : 
Það má geta nærri! 

3. biskupssveinn: 

Eg segi það satt, að eg vildi að vœri 
i viku hverri einn Þorláksdagur. 

1. biskupssveinn: 

Þú værir nú bezt kominn bundinn með snœrí ! 
á básnum, þar sem við geymdum hann Teit, 
því annars í sannleika varla eg veit 
nema vilji það til að þig stúlkurnar œrí. 

3. biskupssveinn: 

0, heyrið á endemi! Hann er víst œr! 
Hann heldur að eg hafi fæðst í gœr! 

2. biskupssveinn: 

(Bendir upp að vörðunni). 

Og þar stendur herrann, með hönd undir kinn 
og hugsar um framtíðar-mikilleik sinn, 
með augun starandi upp móti hlíðum, 
og allur á kafí í draumsjónum blíðum! 



V V w 

1. biskupssveinn: 

(Með hæðnis-andakt). 

Að veizlunni lokinni ei þarf að efa, 
að ýmsum sé þörf á að fyrirgefa ! 

3. biskupssveinn: 

O-b, mœtti' ekki reyna hans reiði að lœgja, 
ef ræða hans köldu að okkur blési, 
þvi hreyfi' hann við „móralnum", mundi nœgja 
að minna' hann á Dísu frá Bjarnanesi! 

(Sveinarnir blæja enn ákafar). 

1. biskupssveinn: 

Þegiðu, heimskingi! Haltu þér saman! 
Ef heyrði' hann slíkt, mundi kárna gaman. 

(Þeir draga niður i sér hláturinn, þegar þeir sja biskup 

koraa). 

Biskup: 

(Kemur aflur ofan frá vArðunni; hann er þungbúinn á 
svip og sinnir litið því, sem sveinarnir segja). 

1. biskupssveinn: 

(Gefur hinum við og við augnabendingu, meðan hann 

talar). 

Þeir hétu að fara hver sína leið 
um Hreppa og Grírnsnes og Flóa og Skeið, 
þeir bétu sem flesta til farar að hvetja, 
og fáa munu þeir þora að letja. 

Og hins vegar er mér það heldur í grun 

að hér verði mannkvæmt um dagana þá, 

því fólkið sig hreyfa að heiman mun, 

ef heyjunum getur það komist frá. 

Þetta einverulíf verður öllum leitt, 

þar sem aldrei til breytingar verður neitt, 

og af því að vinna vikunum saman 

verður fólkið á endanum þreytt 

og þráir samkvæmi, gleði og gaman, 

og verður af alhuga þakklátt þeim, 

sem til þvílíkrar samkomu býður því heim. 

Já, herra, það ágœtan ávöxt mun bera 

þá alþýðuhátíð með rausn að gera. 

Við umgöngumst fólkið hvern einasta dag, 

svo oss veitir létt að sjá og skilja 

þess líferniskjör og þess hugsun og hag 

og hvers konar þrá og vilja. 

Að ná þess hylli þarf lítillœti 

og ljúfmensku-hlutdeild í sorg þess og kæti, 

en sé hún fengin, hún örugg er, 

því ótrygð eg held að sé sjaldgæf hér. 

I hitt eð fyrra var heldur fátt, 
en hér var í fyrra glatt og kátt, 
og Ijúfmenskan, sem þú sýndir þá, 
um sveitirnar berst þeim dftgum frá," 
og nú muntu sjálfur sjá og finna 
þá sælu ávexti gjörða þinna. 

Slíkt framferði efann og ótraustið kyrkir 
og einveldi kirkjunnar skapar og styrkir. 

Biskup: 

Já, vel segir þú. Og eg vona hins bezta, 

eg veit, að slíkt hefir undramátt. 

Eg vil i sálunum veldi mitt festa 

og vinna þœr til mín á einhvern hátt. 

Eg margt hef að hugsa og margt að gera, 

eg má til að sinna svo fjölbreyttum störfum; 

þið verðið mín hægri hönd að vera 

°g hyggja sem bezt að hvers einstaklings þörfum 

og gleðja og hressa hvern og einn. 

1. biskupss veinn: 

(Hneigir sig djúpt). 

Af hendi það verk verður trúlega leyst. 

Biskup: 

(Hátt, en þó við sjálfan sig, um leið og sveinarnir fara). 

Því á endanum verður það ekki neinn, 
nema einungis þið, sem eg get treyst. 

(Sveinarnir fara hœgra megin). 

Bisku p : 

(Við sjálfan sig). 

Hann efast, hann hikar, — já, einnig hann! 
Hvað á eg að gera við slíkan mann? 
Sá ágœtismaður, minn eiginn prestur, 

er óvina minna jafnvel verstur. 

Hvað stoðaði það, þótt eg hnepti' hann íjhelsi, 

í hlekkjunum svifti hann önd mina frelsi; 

sem vœngbrotinn örn hún ávalt hnígur 

við orð hans, þá jafnvel hún djarfast flýgur. 

(Horfir til fjallanna). 

En hvað hún er lík eins og leiðin mín 
í lífinu, þessi fjallasýn. 

Hér nœst milli ásanna hvítu hryggja, 
sem hefjast í fátœkragervum sínum, 
í mýrasundunum leirkeldur liggja 
sem leynisnörur á vegi mínum. 

Á bak við sjást fellin með bláum eggjum, 
sem brúnin á ættgöfgum, stórlyndum seggjum, 
sem hafa aldrei beygt höfuð né anda, 
og hindra minn framgang, á meðan þeir standa. 

En fjœrst og hœst sé eg heiðursstólinn — 
á heiðan jökulinn blikar þar sólin. 

(Gengur fram og aftur). 

Hvað steig eg hér á? Það var örlítið blóm, 

sem upp milli steinanna teygði sin blöð, 

svo viðkvœm og blíð, en svo vonarglöð, 

en hefir nú þolað sinn hinzta dóm. 

Já, öllum þeim blómum, sem verða' á manns vegi, 

er vitaskuld að hann hlíft getur eigi. 

En bíðið þið vongóð, blómin mín smá, 

þvi betri daga þið skuluð sjá, 

þá eg hefí náð minnar auðnu stóli 

og ykkur eg græði i mínu skjóli. 

(Aftur hugsandi). 

Og Þórdís — já, hún var sem hann, þessi prestur r 

á hennar trausti var li'ka brestur. 

Hún vildi mér fýlgja i aðra átt 

en eg vildi fara, á sama hátt 

sem hann, með kenning um kærleik og frið, 

sem kemur málinu ekkert við, 

og kemur mér ekki' að minsta haldi 

á móti svo illvígu höfðingjavaldi. 

(Þegir um stund; rekur stöan upp kuldahlátur)* 

Slik flónska! — Eg framvegis vara 
mig fagra kyninu á — ! 
Það var lán að eg lét hana fara, 
hún leiddi mig bara' út á gljá. 

Að hugsa sér háðsyrðin sveima 
svo helköld um hverja sál: 
Sko, biskupinn hýrist heima 
og hjalar þar ástamál. 
Hann, sem vill landi og lýði 
lyfta með kröftugum armi — ! 
Hvað honum mun hjálpa' i því striði 
að hallast að konubarmi ! 

(Hlétur og hévaði uti fyrir, sem fœrist nœr). 

Þar heyri eg sveirianna hlátur — 
þeir hlœja og skemta sér dátt; — 
og eg vœri einnig kátur, 
ef alveg á sama hátt 

hver einasti á mig treysti 

og á mitt framtiðarmál, 

ihver einasti efaneisti 

vœri' eyddur úr hverri sál, 

og eins og þeir sérhver œttí 

undir mér lífs síns kjör — 

«á mundi af öllum mœtti 

i mannraunum greiða mér för. 

i>eir vita að velgengni sinni 

mitt vald muni opna skeið, 

|>eir vaka' yfir velferð minni 

og vaka' yfir sinni um leið. 

Og ráð þeirra hollust mér reynast, 

|>eir ráða af einlœgum hug; 

-eg óttast, hjá sumum seinast 

-eg sjái' ekki fylgi né dug. 

Biskupssveinar 

^koma inn frá hœgri með hlétri og hávaða, og tosa á 
milli sin Jórunni spáko nu, gainalli og hrumri föm- 
kerlingu, illa búinni, með beiningapoka og hœkjur; 
þeir erta hana og eru bunir að gera henni ilt i skapi). 

1. biskupss veinn: 
J^íú, gamla synd! Það er sagt þú spáir! 

2. bisk u p ssv einn: 
l>að er sagt að fjandinn sé við þig smeykur. 

3. biskupssveinn: 

Og óorðna hluti er sagt að þú sjáir. 
Er það satt? 

Biskup: 
Slíkt er hjátrú og orðareykur. 

Jórunn spákona: 

(Ber um sig). 

Sleppið mér, fífl! 

2. biskupssveinn: 

Nei, fyrst áttu' að spá. 

1. biskupssveinn: 
Einn fallegan spádóm. 

3. biskupssveinn: 

Já, láttu nú sjá! 

Jórunn: 

Burt! Eg verð hamslaus! Eg ber ykkur, flón, 
þótt brjóti eg stafinn. 

(Gengur að biskupi og horfir á hann með hönd yfir 

augunum). 

Er þetta hann Jón? 

1. biskupssveinn: 
Já, þetta er herrann. 

J ó r u n n : 

Hvað? Herrann! Svei! 

(Bendir upp i himininn). 

Herrann er þarna. Þið kennið hann ei. 
Þið spottið hann, er þið hœðið mig. 

3. biskupssveinn: 
Nei, heyrðu nú, góða, við elskum þig. 

2. bisk upss veijin ; 

(Þrifur f beiningapokann). 

Eru þetta alt spádómar? 

Jórunn: 

Sleptu, sláni! 
því slíkar aðfarir spá ekki láni. 

(Við biskup). 

Hvi vitirðu ei þessa heimsku-héra, 
sem hœða mig? 

(Ber með hœkjunni). 

Slæpingar, látið mig vera! 

1. biskupssveinn: 
Einíi spádóm fyrst fyrir mér! 

2. biskupssveinn; 

Fyrir mér! 

3. biskupssveinn: 

Fyrir mér! Eg í staðinn skal hossa þér 
sem ungbarni. 

(Tekur hana i fang sér). 

Jó r u n n : 
Sleptu mér! 

Allir sveinarnir: 

Eina spá! 

Jó ru n n : 

Þið allir skuluð þá sömu fá. 

Yzt í túninu, alllangt frá bænum, 

i útnorður, þar á bletti grœnum 

mun hrúgað upp dys yfir ykkur alla 

sem ógilda hunda! 

(Sveinarnir hlœja dátt). 

1. biskupssveinn: 

Slíkt spádóm eg kalla! 
Og meira? 

2. biskupssveinn: 

(Hvíslar), 

Um biskupinn. 

J ó r u n n : 

Bera hann mun 
þann búning, sem er ykkur sízt í grun. 

Biskup: 

(Byrstur). 

Burt með þig, ókind! 

Jórunn: 

Þeir báðu um spá. 
Þú bannaðir þeim ei að hrjá mig og smá. 
Þú bliknar víst ekki, þótt eigirðu 9 að heyra 
það allra síðasta. 

1. biskupssveinn: 
Komdu með meira. 

Biskup: 
Hvað átturðu við? 

Jórunn: 

(Biturt). 

Eg vil ekki spá — 
En vara þig á henni Brúará! 
Hún glottir sem feigsvök með freyði og skvetti, 
þar sem fellur hún niður hjá Ullarkletti. 

(Hún staulast burtu til hægri og sendir biskupi og 
sveinum hans háðslegt glott). 

Sveinarnir 

hlœgja og siga á eftir henni. 

Biskup 

stendur sem steini lostinn. 

(Hjá Teiti i Bjarnanesi. Stofan frá fyrsta þœtti). 

Þórdís: 

(Situr inni og spinnur é snœldu). 

Já, yfirborðsins fegurð er iðulega tál, 
það oft er gagnslaus gylling, sem glepur þínasáL 

Svo oft í œsku þráði ég œfintýri að sjá 
sem vœru ólík ððru, sem augun fyrir brá. 

Og sýn, sem var ókend, fyrir augum eg sá, 
og aftur endurvaktist min æfintýraþrá. 

Eg elti fjallið fagra af roðans rúnum skreytt r 
eg náði því, en fann þar af fegurð ekki neitt. 

Eg elti skýið rauða, sem sveif um loftið \étt r 
en ei það reyndist annað en þoka köld og þétL 

Eg elti örninn djarfa, unz eg komst honum nœr, 
þá sá eg hann var hrœfugl, sem hafði nef og 

klœr. 

Svo vaknaði eg af undrum og órum mínurrn 

vilt, 
og fann þá loks að leið mín og líf mitt alt var 

spilt. 

Já, yíirborðsins fegurð er iðulega tál, 
og að eins gagnslaus gylling, sem glepur þina sal. 

Það athvarf, sem ég átti, í rofnum rústum er, 
minn æsku unaðsheimur er eyðisandur ber. 

Min lífsskeið, létta, fagra, nú liðið hefir strand^ 
og sjálf er eg á skeri og sé nú hvergi land. 

En eins og aftanroði mín yndis-draumsjón 

þver, 
og kalda hœðniskveðju hún sýnist senda mér. 
Eg lít hana' út við hafsrönd sem logagyltan 

dúk, 
•en hug minn á hún hálfan, þvi sál min enn 

er sjúk. 

(Hún hættir að spinna og situr um stund hljóð og 

hugsandi). 

Teitur og Þorvarður 

koma inn; þeir heilsa upp á Þórdísi; hún tekur kveðj- 
um þeirra kuldalega og fer þegar út. 

Þorvarður: 
I>á er nú hér komið. Hvað er að frétta? 

Teitur: 

(Þungbúinn). 

O, harla lítið. En segðu af létta 
af ferðum þinum. 

Þorvarður: 

Það síðar eg segi, 
J)á saman við ríðum um heiðarvegi. — 
Eg kem hingað einn, því að uppi til fjalla, 
þar sem einna tryggast mér sýndist vera, 
eg lét verða eftir liðsmenn alla, 
svo lítið á för minni skyldi bera. 
En hvað líður þér? 

Teitur: 

Eg hef i'remur fáa, 
en fyrírtaks menn bæði djarfa og knáa, 
sem eru' ekki smeykir þá ffir að fara. 

Þorvarður: 

Sú frétt er mér kœrkomin. Heyrðu, vinur, 

nú verður — nú verður að skríða til skara! 

Við skiljum ei, hvað sem yfir dynur. 

Við vigðumst saman í svona för, 

þá sátum við báðir við lítil kjftr 

og kreptir í hlekkjum í kjallara svðlum, 

en kœtina heyrðum frá biskupsins sölum. 

Eg sótti hrakmennið heim með friði, 
sem höfðingja þann, er mætti treysta, 
eg hafði' ekki með nema lítið af liði, 
mig langaði að eins um sættir að freista 
fyrir níðingsverk það, er þú munt nú kenna. 
Við þrefuðum lengi um málið í næði 
og án þess að hvorugur yrtist í bræði — 
unz stóð ég upp og þau orð fram bar, 
sem áttu að verða mín síðustu þar: 
að enginn skyldi að ósekju brenna 
ættingja minna hús og bæi; 
og aldrei sú skömm á mér lengi lægi, 
að hann skvldi ekki á hefndum kenna. 
Þá gerði' hann að nýju níðingsverk 
og ueytti þess þá, hversu sveit hans var sterk, 

(ittðm. Magnússon: Teitor. 8 

og brást mínu trausti og braut á mér grið 
og batt mig í dýflissu', en sendi rnitt lið 
með háðkveðju norður. Eg hroll finn þjóta 
um hrygginn, þá minnist hve sárt eg þar leið; 
]>ar œtluðu dagarnir aldrei að þrjóta 
og ætíð eg komandi morgni kveið. 
En svo komst þú til að stytta mér stuudir, 
við stundum þar sams konar þjáningum undir. 

Teitur: 
Já, tftlum sem fæst um þá dimmu daga; 
sú dvflissuvist er mér minnisstæð saga. 
En svo varstu leystur. 

Þorvarður: 

Eg laug mér út náð. 
Til lausnar mér sá eg ei ftnnur ráð. 
Eg lofaði ftllú, sem upp hann bar, 
hve andstætt sem það mínu skapi var. 
Eg treysti því örugt, að himnanna her 
þau heitorð til syndar ei reikni niér. 
Þér sýndist minkun hið sama að gera 
og svo varst þú látinn eftir vera. 

Til liðveizlu nyrðra voru lítil tök, 
því langt er að norðan til Skálholts að fara, 
á biskupi eiga þar engir sök 
og ófriðinn vilja menn fremur spara. 
Og þess vegna létti sem þunga af mér, 
er Þorlákur koin nieð boðin þér. 

Teitur: 
Já, sök mfn er lítil, það sé eg nú, 
í samanburði við slfka, er þú 
á illmenni þessu átt að hefna. 
Þar er ekki brennur né rán að nefna. 
Menn dæma svo flestir, að upptökin fill 
liggi' að eins hjá niér fyrir veizluspjftll. 
En hitt skilur enginn, hvað undir liggur. 
Eg oftast er dulur og tala fátt; 
þótt sé eg á brúnina bitur og hryggur, 
þá ber eg að jafnaði ennið hátt. 
Nú höfum við bundið vort brœðralag 
og bezt er þú vitir þá strax i dag. — — 
Mitt heimili' er brunnið af biskups völdum 

Þorvarður: 
Hvað? Brunnið -! 

Teitur: 
Eg stend hér á rústum köldum, 

Þorvarður: 
Hvað meinarðu? 

Teitur: 
Brennu. 

Þorvarður: 

Eg enn skil þig ei. 
Gerði' hann atför að bænum með vopnum? 

Teitur: 

Nei. 

Með eitri. Með höggormsins illsku og slœgð. 

Þorvarður: 
Hvað áttu við? 

Teitur: 
Því er biturt að leyna, 
en þyngra að segja það. Samt skal eg reyna, 
því kannske það verði mér hugarhœgð. 
Mitt dýrasta hnoss, mitt hjartans yndi, 
mín heimilisprýði, mitt framtiðarlán, 
er, fni því hann kom hér, i veðri og vindi. — 
Hvað virðist þér, góði, um þvílíkt rán? 
Þórdís er ftnnur en áður hún var. 

Þorvarður: 

(Sprettnr upp). 

Þú alvísi guð! 

Teiiur: 
Hér er umbreyting skeð. 
svo engrar skýringar þarf eg með. 
Fyrst veikan grun eg í brjóstinu bar, 
sem gerði mig óþýðan, óró mig fylti 
þa óheillastund þegar vínið mér spilti. 

Þorvarður: 
Hún Þórdís — af öllum landsins lýði 

lofuð svo mjftg fyrir dygð og prýði — 
gat hún látið flekast? 

Teitur: 

Það undarlegt er, 
en ef til vill liggur sökin hjá mér 
að nokkru. Eg enginn er ástamaður 
og aldrei hjá kvenfólki blíður né glaður. 
Mín sorg og min gleði í sjálfum mér leynast, 
mér sífelt er gjarnt mínu eðli að skýla. 
Eg vil ekki sýnast, eg vil heldur reynast 
þeim vonum traustur, sem á mér hvíla. 
Hvað átti' eg að gera við ungling slíkan, 
svo æskuglaðan og kœrleiksrikan ? 
Hún skildi mig aldrei. Ég alt af sá 
það áhyggjuský, er á sál hennar lá. 
Hún þráði ainiað — og þá kom hann, 
hún þráð hefir ef til vill svoleiðis mann, 
með liðskost fríðan, með litklœði flakandi, 
mót lotningarkveðjunum alstaðar takandi. 
Það blindaði hennar barnslegu sál 
slíkt bannsett tildur og hégómaprjál. 

Og biskup sá fljótt hér var bráð handa sér. — 
Með blíðum orðum og fagurgala, 
þá svo ber undir, hann einnig kann tala, 
sem vanalegt oftast um varmenni er. 

Þá sáttin var úti og sverð mitt eg reiddi, 
hún sjálf hljóp á milli og laginu eyddi. 

Þorvarður: 

En að þú skyldir standast þá ofraun alla 
og ekki sverðshöggið láta falla! 

Teitur: 

Hún bað mig með orðum og augum sinum. 
og efann þa& vakfi i barmi mínum, 
þann efann, er sárast af öllu mig kvaldi, 
þá undir biskupsins þekju ég dvaldi. 

En svo kom ég aftur — og eftir því sá 
að eg hafði strokið því varðhaldi frá, 
þá horfið var það, sem eg þráði mest. — 
Já, Þórdis var farin, en hvert, vissi engi. 
Hún hafði ekki þar heiina sézt 
né heyrzt af för hennar býsna lengi. 
Og upp frá því sjaldan eg veit hennar vegi, 
eg veit hún er oftast að heiman — en hvar? 
Um ferðir hennar eg frétti eigi, 
eg fengi að líkindum ekkert svar. 
En sé hún heima, hún hljóðlega fer 
um húsin og sneiðir hjá fundi mínum, 
ég veit að ég henni til ama er, 
svo ei hana vek eg af draumum sínum. 

(Með ákefð). 

En nú skal hún vakna — þá vopnagnýr 
og vigafrétt yfir landið fer. 
Þá sér hún, hvort dugur i bóndanum býr 
og hve biskups-hégóminn staðgóður er! 

Þorláku r: 

(Kemur ino. Yið Teit). 

Nú hermenn þinir í hlaðið riða. — 

£g held þeim i fjöllunum leiðist að bíða. 

Teitur: 

(Bendir út um gluggann). 

Þótt séu þeir vaðmáls-kuflum klæddir 
og kotungasynir, það eitt eg veit, 
að ekki af leið sinni hopa þeir hrœddir, 
þótt hitti þeir biskupsins litklœddu sveit. 

Þorvarður: 

Ja, það getur veríð að víkingablóð 
hér verði í sveitunum fundið enn, 
en hnignað er enni íslenzku þjóð, 
þvi annars hefðu' ekki þessir menn 
í Skálholti haldizt með heiðri og gengi 
og hœlzt um sinn yíirgang svona lengi. 

Þorlákur: 

Nú sjáum við ef til vill Iranna dug, 
þegar að þeim er snúið i vígahug. 

Þorvarður: 

Já, Þorlákur er okkur þarfur gestur, 
þvi það er maður, setn ráðin ei brestur. 

Teitur: 

Já, hann œtti' að láta' okkur heyra sín ráð, 
þvi hann er kunnugur. 

Þorlákur: 

Svo skal vera, 
þótt samþykki ef til vill ei geti náð 
sú uppástunga, sem ég vil gera. 

Þorvarður: 
Jii, ef okkur virðist hún holl og í hag. 

Þorlákur: 
Við heimsœkjum biskup á Þorláksdag. 

Teitur: 

Nei, þá er þar fjölmenni fyrir. Sízt 
sú fyrirætlun mér heppileg lízt. 

Þorlákur: 

Jú, einmitt þess vegna, af því eg veit um 
að ei berast fréttir úr nálœgum sveitum 
af ferðum vorum, því fátt mun þar heima 
á flestum bœjum, því oftast menn streyma 
þá heim til Skálholts að skemta sér, 
og skjaldgæft það ekki heldur er, 
þótt sjáist á veginum fjölmenn fflr. 
Og gestanna hópur til heilla mun reynast, 
því hægt er að láta þar njósnarmenn leynast, 

svo biskupsveit þeirra verði' ekki vftr. 
Og það mun sannast, að þessi flokkur, 
sem þýtur saman að skemta sér, 
ei niikið viðnám mun veita okkur, 
þá veit hann að hœtta á ferðum er. 
Þótt biskupsins mjöð þyki mörgum góð, 
þeim mun finnast dýrara líf sitt og blóð. 

Þorvarður: 
En hvar verður farið? 

Þ orlákur: 

Um Fjallabaksveg. 
Það er fyrirtaksvegur, hann rata ég. 
Svo stönzum við undir Vörðufellshlíðum, 
þar er víðsýni ágœtt og hagi um leið; 
hjá Þengilseyri við ána ríðum. — 
Hún er þar á sund, þar er hvergi vað, 
en holt er að fá sér þar brjóstabað. — 
Svo beint heim til staðarins hleypum við skeið. 

Þorvarður: 

Þitt ráð er ágœtt. Við rœðum það betur. 
Nú ríðum á stað, hver sem betur getur. 

(Þorvarður og Þorlákur fara). 

Teitur: 

(Tekur vopn sín og reynir eggina). 

Þórdís: 

(Kemur inn). 

Teitur, þú fátt hefir mœlt við mig, 
nú má ég þó til með að ávarpa þig. 



Hvað viltu? 



Teitur: 

(önugur). 



Þórdís: 

(Blíðlega). 

Bjóða þér barminn, þar 
«em bezta hvíldin þin eitt sinn var, 
og biðja, að þessa þú farir ei ferð. 

Teitur: 
Hvaða ferð? 

Þórdis: 

Sem nú er að ráði gerð. 
Þú heldur að ekki ég hafi séð, 
hvað héfir á þessum dögum skeð, 
þótt tœkirðu' af liðsmönnum trúnaðareiða, 
þér tókst ekki sjón mína' að afvega leiða. 
Nú reynir þú vopn þín. Eg veit hvert skal halda, 
«g. veit nú á biskupinn sakar að gjalda. 
Til fjalla Þorvarður liðinu leynir, 
svo líti svo út sem þið farið einir. — 
En hafirðu eitt sinn elskað mig, 

við ástina þá ég sœrí þig, 

© farðu' ekki, vinur minn, vertu hér kyr, 

þá verður hér hammgja nú eins og fyr. 

Teitur: 

(Háðslega). 

Þú hrœdd ert um „Ijósið þitt", heillin míngóð! 

Þórdís: 

Eg hrœdd er um þig fyrir stáli og glóð, 

því ekki hefir þú að því gáð, 

hver eftirköst hafi þvílík ráð. 

Hverjum einasta manni, sem með ykkur fer, 

í mikil vandrœði stofnað er, 

því kirkjunnar bðlvun og konungsins sverð 

munu koma^ fram hefnd fyrir slíka ferð. 

Teitur: 

(Með kuldahlátri). 

Þú œtlar mig ragan! 

Þórdís: 

(Fœrir sig nœr houum, með bliðu). 

Eg ætla þér bara 
með ofurlítilli gœtni að fara. 

Teitur: 

Þér þóknast að frétta um ferðir mínar. 
Þá fœ eg víst eitthvað að vita um þínar. 

Hvert fórstu í vetur? Nú fá vil eg svar! 

Þórdís: 

(Hikandi). 

Eg fór milli kuuningja hér og þar, 
því heima ég aldrei fann yndi né frið 
frá þeim óheilladegi, þá skildum við. 

Teitur: 

(Byrstur). 

Þú leynir því sanna. — Þú lýgur. Eg veit 
að lagðirðu för þína vestur um sveit. 
Menn spurðu um för þína, en fengu ekki svar, 
þú fórst þar sem umferðin sjaldgœfust er, 
og áfram að halda þér hugleikið var. — 
Þú heimsóttir biskupinn? Svaraðu mér! 

(Biturt). 

Ef skyldum við hittast, eg heilsa frá þér, 
þvi honum víst velkomin kveðjan er. 

(Sýnir henni nakið sverðið, um leið og hann fer). 

Þórdis: 

(Stendur eitt augnablik sem steini lostin; kallar síðan 

á eftir honuin). 

Það er óþarfi, Teitur! Það ei skaltu gera. 
Þú aldrei fœr vopn \>m á hann að bera, 
meðan eg er á lífi, ég ávalt skal standa 
fyrir eggjum þínam, — þœr mér skulu granda* 
Þið TiVftt um fjölL en eg fer um sveitir; 

eg fyr kerost tfl staðarins mitia leið; 
að ríða' yfir árnar niér auðvelt veitir 
og alstaðar verður mér förin greið. 
Eg flýg svo hart sem mig fákurinn ber. 
H a n n frétta skal, hvað á seyði er. 

(Tekur að búa sig iil f'erðar). 



IV. 

(Dómkirkjan í Skálholti. Háaltari fyrir miðju i aftur- 
sýn; Þorláksaltari og Maríualtari sitt hvoru megin, með 
myndum og skríni Þorláks helga. Fyrir framan háalt- 
arið er upphaekkun, en engar grindur í kring. Gluggar 
tveir í aftursýn. lnngangur hægra megin. Kórínn er 
prýddur helgra manna myndum o. fl. að katólskum sið. 

Skriftastóll í framsýn vinstra megin. 

Þórdís krýpur í skriftastólnum. Presturinn stendur 

inni á upphœkkuninni og talar í kennimannsrómi). 

Presturinn: 

Þá komið var með konu til bans þar, 
sem kunn að hreinleiks broti orðin var 
og átti' að grýta eftir fólksins lögum, 
sem erfði það frá Móisesar dögum, 
þeir spurðu hann, sem hjartans glæðir yl, 
hvers hefði þessi kona unnið til. 

Hann leit ei upp, en hugsaði' svarið hljóður. 
Á hópinn allan djúpri kyrð þá sló, 
sem stóð og beið þess býsna þolinmóður, 
hvað boðaði skýið, er um svip hans dró. 

Þeir Iœrðu glottu. Glögt þeir þóttust sjá, 
að greitt ei væri honum nú um svar. 

Hin seka hórfði dómarann dýra á, 
af djúpri sorg hún föl og lotin var. 
En von í grátnum augum enn þá skein. 
Eitt orð frá honum bætt gat hennar mein. 

Loks mœlti hann: „Hún dæmd til dauða er, 
því droitins lögmál ætíð heiðra ber. 
En sá, er veit sig vera' af syndum hreinan, 
hann varpi' á hana fyrstur steini". — Þá 
menn Herrann bráðum eftir sáu einan, 
því allir, sem þar stóðu, hörfuðu frá, 
sem hefðu þeir séð Ioga drottins lund. — 

En konan seka kraup við Jesú fætur 
og klæði hans með tárum sinuin vætti; 
hann þýður leit á þetta fallna sprund 
og þakkarvotum augum hennar mætti. 
„Far héðan", mælti' hann blítt, „og gefðu gætur 
að guðs þíns boðum. Syndga ekki framar". 

Oss ber ekki' að dæma. Með bróðurhönd 

vér bjarga eigum að lífsins strönd 

þeim er skipbrot líða, þvi kærleikans kenning 

er kraftur hins hæsta í þjóðanna menning. 

Og hann, sem bauð mér sinn boðskap að ílytja 

til blessunar þessari fámennu hjörð, 

með huggun óg bænheyrslu virðist að vitja 

þess volaða' og fallna á þessari jörð. 

Þín játning er heyrð. Og að himinsins vilja 

eg hönd rnína rétti þér. Stattu á fætur. 

(Reisir hana á fætur.) 
Því hann mun þér ei sína ásýnd dylja, 
sem allar syndirnar gleymdar lœtur. 
Hinn heilagi Þorlákur bœn |)ína beri 
til bænheyrslu fram fyrir himinsins náð, 
hann með þínum inngangi' og útgangi verí 
og ætíð hann styrki þinn vilja og ráð. 
Við altari hans þegar úti' eru tíðir. 
þú á hin siðustu skriftamál hlýðir. 

Þórdís: 

(Eftir litla þögn.) 

Eg hefi frá einu enn að greina, 

því yður eg má ekki neinu Ieyna. 

og nú er mér augljóst það eruð þér, 

sem oilum framar það segja ber, 

því einmitt þér getið ftllum fremur 

með alvöru mætt þvi, sem fyrir kemur. — 

Yfir biskupssetrinu vofir voði. — — 

Eg er viðsjílla tiðinda skyndiboði. 

Prestur: 

Sú frétt kemur aldrei að óvörum mér, 

því óvinir leynast til hverrar handar, 

og óbæn og hótanir blærinn ber 

til biskupsins, hvaðan sem helzt hann andar. 

Þórdís: 
Þér munið þá tvo, sem hér voru í vetur 

í varðhaldi ströngu, þá Þorvarð og Teit. 
Nú stefna þeir hingað með hervædda sveit. 

Prestur: 
Eg skil, að þá hugur til hefnda hvetur. 

Þ ó r d í s : 

Eg gat ekki afstýrt því óheillaráði. 

En að þeim förnum eg hesti náði 

og reið yfír sanda og sefgræna haga 

og svellandi ár bæði nætur ogdaga. 

Eg hef unnið það tvent: að vara hér við, 

og veita sál minni ró og frið. 

Prestur: 

(Hugsar sig um.) 

Sú frétt er ei vert að fari hátt, 
því fólkið er glatt og skemtir sér dátt. 
En eg skal við biskup í einrúmi tala. 
Um eina stund byrja heilagar tíðir. 
Þeir fara þó varla á fjandskap að ala, 
meðan fólk er í kirkju og messu hlýðir. 

Þórdís: 

(Alt af óróleg.) 

Þekkið þér alla, sem eru hér nú? 

Prestur: 
Nei, ekki helminginn, það veit min trú! 

Guöm. Magnússon: Teitur. 9 

Þórdis: 

Eg áðan hér merm fysk utan leit, 
sem eg þóttist kenna úr mírmr sveit. 

Prestur: 
Þá hafa þeir njósnara' í hópnum. 

Þórdí s: 

Já, 
og höfuðsveitin mun skamt héðan frá. 

Prestur: 

Vér treystum á Herrans hjálp og mildi, 

hann halda mun yfir oss verndarskildi. 

Vér erum á milli hans almœttishanda, 

og, án þess hann vilji, ei má oss neitt granda. 

Þórdís: 
(Áköf.) 
Eg bið yður, pater, ef auðið er, 
þá afstýrið því að þeir berjist hér! 
Eg titra af kviða. 

Prestur: 

(Bendir upp.) 

Lyft huga til hans, 
sem hefir ráð yfir forlögum manns. 



J_l_ 
Þórdí s: 

(Krýpur við Þorláksaltarið) . 

Eg heiti á Þorláks hins helga skrín, 
það hafa skal silfur mitt stórt og smátt, 
ef uppfyllist heitasta óskin rníh 
og á verður komið friði og sátt. 

iPresturinn gefur henni bendingu. Hún stendur upp 
cg fer út. Hávaði hefir við og við heyrzt fyrir utan). 

Prestur: 

(Hugsandi og þungbúinn.) 

Nú treður dansiun á látinna leiðum 

hin léttúðga þjóð, — 

en rauður sem glóð 
hvelfir himininn hjálmi breiðum 

yfir Heklu brún, 

yfir bœjanna tún, 

yfir blindaðan lýð 
eins og bjarmi af reiðinnar tið. 
Og Hvítá rennur fram rauð eins og bló?. 

Mér ógnar, Hekla, þinn eldrauði feldur. 

Hvað er það, sem brunanum veldur? 

Hví bresta björg þín í sundur? 

Hví beljar fram glóandi flóð? 

Hvi verða öll þessi undur? 

Hvort á það að vara þjóð? 

Eða brennur þar himinsins hreinsunareldur? 

9* 

Þinn reykur er svartur — já satt er það — 
en svarjari er flókinn, sem ógnar þessum stað. 

Og heitari' er glóðin, sem geng eg á hér 
en glóðirnar björtu, sem renna' út frá þér. 

(Stansar og hugsar). 

Hve hátt risa bylgjur heimsins glaums! 
Nii er hœttuleg öld yfir þessu landi. 
Menn dragast með falli hins striða straums 
og stöðvast ei fyr en þeim verður að grandi. 

Þorlákur — þú, sem alt gott vildir gera 
og guðs þíns og dygðanna merki bera 
og snúa til alvöru öllum lýð, 
nú er enduð þín blessunarríka tíð. 
Menn koma' ekki hér til að heiðra þitt minni 
og hugga og styrkja sitt angraða sinni, 
nei, það eru leikar og galsi oggaman, 
sem gálausri alþýðu stefnir hér saman. 

En bið þú samt fyrir blinduðum lýð — 
og bið þeim náðar, sem brotunum valda, 
lát biskupsins synda engan gjalda 
og gef honum enn þá til afturhvarfs tíð. 
Og afstýr þeim voða, sem er hér á ferðum, 
svo ekki menn kveðjist með blóðugum sverðum. 

Biskup: 

(Kemur inn). 

Þú dvelur hér einn. Það er afarleitt, 
hve alt af þú hefir hjá gestunum sneitt. 

Prestur: 

(Þungbúinn sem áður). 

Þeir koma braðum Eg bíð þeirra hér, 
í bænahúsinu starfsvið mitt er. 

fiiskup: 

(í léttu skapi). 

Þú hefir hér lengi aldur þinn alið, 

með allmörgum biskupum hefir þú dvalið, 

en manstu' eftir fleira fólki hér 

en fjöldasium þeim, sem nú kominn er 

hingað á þessari Þorláksmessu ? 

Pre stur: 

(Hristir höfuðið.) 

Nei, það man eg aldrei. 

Biskup: 

Eg trúi þessu. 
Margt var í fyrra en fleira er nú. 
Það er fast að þvi mannlaust hvert einasta bú 
í öllum sveitunum alt um kríng. 
Það er eins og lýðnum sé stefnt á þing. 

Þeir kunna' ekki lagið á lýðnum, sem hér 
liafa lifað og starfað á undan mér. 
Þvi til þess að afla sér alþýðuhylli, 
þarf ásamt valdinu lagni og snilli. 



1?4 

Prestur: 
0, vesalings maður! 

Biskup: 

Þér virðist enn 
sem vitni það beri um óvildar-þel 
að hingað að staðnum streymi menn. 

Prestur: 

Hvað straumnum þeim veldur, eg þekki vel. 
Því óvild og velvild þar vega jafnt, 
i veizlusollinn menn að eins streyma. 
£n ef til vill sitja sumir heima, 
sem eitthvað er tit þfn í geði gramt. 

fiiskup: 

Já, bara' að þeir kæmu, sem halda sig heima. 
Þeim hlyti að verða það auðvelt að sjá, 
þá hópar af reiðmftnnum hingað streyma, 
er hér ekki vœnlegt að ráða á. 

Prestur: 

Og ef að nú hér bæri' að hftndum stríð, 
og hermannasveit réði staðinn á, 
þá fengirðu, kannske til fullnustu, að sjá, 
hvert fylgi þú hefðir hjá slíkum lýð. 

Þeir eru vinir i glaum og gengi 
og gleðja' um leið bœði aðra og sig, 

en varla mundu þeir vera lengi 

til varnar gegn spjótum, sem stefndu á þig. 

Nei, það vœri betur, ef fýndist þér fátt 
um fylgi, sem birtist á þennan hátt. 

Biskup: 

A6 vísu um fólk þetta fátt eg veit, 

en fráleitt því trúi' eg um slíka sveit 
að enga trúa ég eigi þar vini, 

sem efla mundu mitt ráð og minn vilja, 

að að eins þeir komi af yfirskini 

og óvildarhug sinn þeir séu að dylja. 

Nú, prestur minn góður! Sem öflug alda 
um œðar þjóðlifsins hvarvetna fer, 
menn finna, að saman er holt að halda 
og hversu sundrungin skaðleg er. 
Menn sjá í kirkjunni einmitt það eina, 
sem öllum kröftunum safnað fær, 
menn sjá hún er himnesk, og gjörla menn greina 
það góða, sem hjá henni þroska nœr. 

Það er erfitt að spyrna mót broddum beittum 
og bjóða gegn valdinu brjózku og stríð. 
Slíkt ber ekki ávöxt. Ég efast ei neitt um 
að upp renni bráðum sú heillatíð, 
að kirkjan ein hafi ðll þau ráð, 
sem eru nú milli fjftldan* stráð. 

Hér getur þjóðina aldrei agað 
hin útlenda hönd, né bœtt eða lagað 

það, sem enn þarf bóta og báglega fer, 
þar sem beljandi hafið á milli er. 

Slíkt bótaverk mundi betur reynast, 
ef biskups- og hirðstjóra-vald mœtti einast 
í eins manns höndum. 

Prestur: 

Nú ofbýður mér! 
Slikt einrœðisvald getur hugkvœmzt þér 
að hér mundi blessast! 

Biskup: 

Nó, því ekki það? 

Prestur: 
Nei, þesskonar vald á sér hvergi stað. 

Biskup: 

(Brosandi.) 

Ég sé, að þú ert ekki sérlega fróður 

í sögu mannkynsins, prestur minn góður! 

Þú sýnist ei vita, hvað algengt það er, 

að einnig þeir stýri ríkjum og löndum, 

sem kirkjunnar yfirráð hafa með höndum — 

já, liggi í deilum og teiði her. 

Og hann, sem af skaparans himnesku náð 

er heilagrar kirkjunnar œðsta ráð 

og situr á postuians Péturs stóli — 

hann, páfinn i Róm, hann er jafnframt sjóli, 



• * * - ■ 

og annast með röggsemi ríkisins hag. — 
Slíkt reynzt hefir vel fram á þennan dag. 

öll sundrung er bölvun. I litlu landi 
þarf lýðnum að stýra hinn sami andi, 
svo andleg og veraldleg valdaboð 
þar veiti hvort öðru hjálp og stoð, 
og jafnan sem systkini haldist í hendur. 

Þetta' er hreinasta kák, eins og núna stendur* 
Tveir biskupar á svona litlu landi, 
— það lítið er einum — svo hvorugur neitt 
gctur áhrifum sinum við almúgann beitt, 
°£ löggjöf og hlýðui í lakasta standi. 
Cll þjóðin er á þessu litla landi 
jafnlítið á guðs sem á konungsins bandi. 

Prestur: 

(Bitur). 

Þitt eríndi til vor er þá það 

oss alla til guðs og til konungs að leiða. — 

Og viljum vér ekki, þá á oss að neyða. — 

Biskup: 

í heiminum á sér slíkt alstaðar stað. 

Þvi valdi, sem kirkjunni' er voði, á 

með vondu eða góðu að ryðja frá, 

og reisa svo aftur á rústum nýtt, 

sem rótgróið verði í hverri sál, 

þar sem lúta menn skipunum, lögum er hlýtt. 

og leggja menn þrjózkunnar hlífar og stál 
í sannri auðmýkt á brennandi bál. 

Þetta þing, sem þeir halda við öxará, 
það œtti sem bráðast að leggja niður, 
því kristinna manna það sizt er siður 
að safnast sem hrafnar við hamragjá. 
Og þar er það einmitt — og því er miður — 
að þvermóðska' og heimska til sœtis sér ryður. 

Prestur 

(verður ókyr og enn þá þungbrýnni). 

Biskup: 

Á ráðstefnu œtti þá eina að boða, 
sem alls hugar ríkið og kirkjuna stoða. 

Prestur: 
Svo slíkt er þin hugsjón. 

Biskup: 

(Ákaft og fjörugt), 

Og hún er gœdd 
háleik og afli, til sigurs fædd. 
Hati þeir mig. — En þeir munu þó sjá, 
hver mikilleikur til grundvallar lá 
í atgjörðum minum. 

Prestur: 

(atendur fyrst um stund og horfír fast á biskupinn, 

eins og hann nœsi um þvi langi til að ráða á hann, 
talar siðan hægt og þungt og með óbifanlegum strangleik). 

Hjá altari þessu 
J)ú œtlar í dag að syngja messu 
yfir Þorláks hins heilaga hrörnuðu beinum, 
með hjartað þrungið af lygum einum. 

B i s k u p : 

(Undrandi). 

Hvaö segirðu? Lygum — ! 

Prestur: 

(Enn strangari). 

Þú lýgur að mér, 
en líka, því miður, að sjálfum þér. 
Þú heyra skalt sannleikann, herra minn, 
þvi hér er eg skriftafaðir þinn. 

Sú hugsjón, sem þér svona orðadrjúg er, 
hefir a 1 d r e i sprottið í brjósti þér. . 
Hún er ekki himinsins helga bending, 
nein háleit köllun, nein andans sending. 
Þinn erindisfáni er ekki hreinn. — 
Þú erthérsem konungsins skutulsveinn. 

Biskup: 

(Órólegur, gerir sig liklegan til að mótmœla). 

Prestur: 
Nei, reyndu' ekki að neita, því alt hér inni 

ber óhikað vitni með samvizku þinni. 

(Bendir á tréskurðarmynd). 

Hvort bliknarðu ei yfir sekt þinnf og synd, 
er sérðu framan í þessa mynd. 
Eg þekki fortíðar-feril þinn, 

því fyr varstu erkibiskup í Lundi, 

en þegar svo alþýðu-hylli þín hrundi, 

tók konungur þig undir kápufald sinn. 

Og hér ertu einungis í hans skjóli, 

því aldrei að þessum biskupsstóli 

varstu löglega settur. I sjónum hans 

er sjálfstæðiskraptur þessa lands 

hinn sárasti þyrnir. Hann sér það sem er, 

hve sannlega lítið er vald hans hér. 

En þú áttir öll þau öfl að kefja, 

sem eftir skildi hið forna ríki, 

og alt það til valda og vegs að hefja, 

sem vœri samkvœmt hans drotnunarsýki. 

Svo var þér fengið það vald á hendur, 

sem víðast í heimi:mm fástast stendur 

og dýpstgrípur inn i hvers einstaklings líf. — 

Svo þykist þú sjálfur, af hugsjónum hrifinn, 

af heilagri nauðsyn áfram drifinn 

og stofnar þér út í stríð og kíf! 

(Fyrirlitlega). 

Þú ert dramsamur, hefðar- og drotnunargjarn r 
en dáðlaus og fáráður eins og barn. 

(Biskupinn sýnir œstar geðshrœringar). 

Prest ur: 

(Heldur áfram sem áður). 

Reyndu' ekki' að neita, eg segi þér satt. 

Þitt sjálfstæði Kggur í duftinu flatt, 

þú ert hrakinn af því, sem er ekki þitt eigið, 

þú alt af þig hefir á tálar dregið. 

Þinn innsti kjarni' er orðinn spiltur, 

þií ert frá sannleikans götu viltur. 

Eg aumkva þig, ef þú sjálfur sæir, 
hve sorglega djupt þú fallinn lægir. 

Þinn framtiðar-stórleik þú einblínir á, 
en ekki það nálæga virðist þú sjá. 

Þú hefir víst trúað að tækist þér létt 
að traðka' undir fótunum þjóðlífsins rétt, 
og ganga til hásætis heiðurs og snilli 
á hðfðum þeirra, sem standa á milli. 

þú sér ekki hatrið, sem hnefana stælir, 

það hatur, sem aldrei þú niður bælir, 

og virðingarleysið þú sýnist ei sjá 

í sérhverju auga, sem horfir þig á, 

og ekki það spott, sem þig virðir og vegur, 

og veru þína í sundur dregur. 

Svo hyggstu að festast í heiðri og völdum 

með hátíðarglaumi og veizluhöldum, 
og blinda vilt augun á landsins lýði 

með léttúðarfullri ytri prýði. 

(Stutt þögn). 

Prestur: 

(Heldur áfram í heldur mildari rom). 

0, vesalings maður! Eg vorkenni þér. 
Sá vondi lýður, .sem kringum þig er, 
liann hrindir þér áfram og hampar sem fysi, 
og hefir þig síðan að skopi og gysi. 

Um alt þetta sveinarir telja þér trú, 
sem tekizt þér hefir að segja mér nú. 
Þeir vita, að slíkt eru vélar og lygi. 
Hvað varðar þá um, þótt þú byggir á dýi. 
Þeir vita hvað eyru þín eftir kiœja, 
og að þinni trúgirni síðan þeir hlæja. 

Biskup: 
Nú segirðu ósatt! Nii ertu að rœgja! 

Prestur: 

Eg ekki skal reyna að forsvara mig. 

En geturðu hugsað þeir heiðri þig? 

Þeir hafa nú lengi þig daglega þekt, 

og geturðu hugsað þú hafir þá blekt? 

Eða heldurðu aldrei þeir hafi fundið 

neitt, — helzt til of margt -— við þitt framferði 

bundið, 
sem trú þeirra á þig hafi hnekt? 
Eða þykist þú œ hafa að hafzt hið rétta, 
svo ekkert hafi þig náð að bletta? 

Biskup: 

Eg er maður, sem aðrir, því ei ber að neita,. 
að algjörðri dygð mun ei skamt að leita. 

Prestur: 

En biskupsins hrösun þess eðliser, 
að afleiðing hennar ei leynir sér, 
þvi sá, sem er fjöldans fyrirmynd, 
á fremur en aðrir að sneiða hjá synd. 

Þú segir menn hati þig. Satt það er, 
en sérðu' ekki, hvað til þess haturs ber? 
Ef aldrei þú gert hefðir annað en rétt, 
þá yrði þér hatrið að bera létt. 

(I lágum en einbeittum rómi). 

Og nú fyrst að ýmsu öðru er vikið, 
ég að spyr þig hér í drottins ranni: 
Hefirðu aldrei það heitorð svikið, 
sem heimtað var af þér sem vígðum manni? 



Því neita ég. 



Biskup: 

(Hikandi). 
Prestur: 

(Horfir f'ast á hann). 

Svo? Nú syndgarðu' á nýt 
Biskup: 

(Djarfari). 

Ég svara þér ekki! Hví spyrðu að því.? 

Prestur: 

(Strangur sem fyr). 

Þú lýgur — ! Kona ein var hér í vetur 

])ú varla þrœtt fyrir sekt þína getur. 

Biskup: 
Hvað? Þórdís að austan? 

Prestur: 

Já, hún er hér 
og hefir nú skriftað fyrir mér. 

Biskup: 

(Stamandi). 

Hvað sagði hún? 

Prestur: 

Alt það, er satt var og rétt. 
Og samt þú vogar að standa hér inni 
með þvílíka synd á samvizku þinni, 
og láta sem hún sé hrein og létt. 

Þú gistir hjá Teiti og tældir hans víf. 
Er til meiri synd fyrir heilags manns lif! 
Og svo var h a n n kœrður um krenking gegn þ é r 
og kastað í fjötra og geymdur hér! 

Og Þórdís! — mun' aldrei brjóst þitt brenna 
þau beisku tár, sem um kinn hennar renna. 
Hún, ung og hugljúf, i hrösun leidd, 

og heimilisgæfan spilt og eydd. 

Samt kemur hún hingað að hjálpa þér. — 

Biskup: 

Hún hjálpaði Teiti, en ekki mér, 
þegar mest reið á. 

P r e s t u r : 

En hún með þeim hætti 
úr misgerðum þínum að nokkru bætti. 
Þú beitt hefir illu — því ei ber að neita — 
en orðið hefðirðu verra að beita, 
áður en lank. Þvi það eitt eg veit 
að aldrei hefðirðu kúgað Teit. 
I honum býr þjóðerni þessa lands. 
Það er þrautseigt og fast eins og skaplyndi hans. 

(Þðgn. Héværð og skvaldur fyrir utan). 

P r e s t u r : 

(Bendir út um gluggann. Talar biturt og ísmeygilega). 

Sko lýðinn! Hann hópast og leitar að þér! 
á látinna gröfum hann skemtir sér! 
Hvert smetti hlær. Það er hraust og glatt, 
þess hjarta og magi er hvorttveggja satt. 
Nú þakklætisskvaldur þess heyrir þú hljóma, 
nú hefir það fengið skyr og rjóma 
og veizlukæti — og von um meira, 
og vill láta gjafarann til sín heyra ! 
Hvort finst þér ei alvara undir búa 

Guðm. Magnússon: Teitnr. 10 

hjá öllum þvílíkum mannagrúa? 

Sú vinátta' er haldgóð — það víðast mun sjást - 

sem í verunni byggist á matarást 

og löngun í veizlur og veraldarsoll. — 

Það vœri betur hún reyndist þér holl! 

(Aftur i ströngum rómi). 

En líttu til Heklu, þar loginn rauður 
lýsandi bendir yfir hauður 
sem sverðið i engilsins hefnandi hendi! 
Sko himininn allan með logandi vendi, 
sem hringa sig, eins og þar orð séu skráð. 
Það er ef til vill dómurinn: talið, vegið, 
það er orð hins mikla með eldstöfum dregið^ 
er tilkynnir hann sína hinztu náð. 

(Mildari, nœstum klökkur). 
» 

vesalings maður! Vei sé þér! 

þú hlustar á bullið, sem hópurinn galar, 

en heyrir ei, þegar drottinn talar 

og himinsins lúður þér boðskap ber! 

Hugsa þér, ef þú œttir að mæta 

fyrir allsherjardómi á þessum degi. 

Hvað mundi þér, aumum, verða að vegi? 

Þá vœri um seinan að fara að bæta 

úr atgjörðum þinum. 

B i s k u p : 

(Eftir litla þögn). 

Það ei skal eg dylja, 
sem oft hefir mér verið þungt að skilja, 

að alt af, þá við höfum orðum skift 

i einrúmi. virðist rnér burtu svift 

mirmi trú á mig sjálfan og anda míns afli 

vg alt af hef tapað í slíku tafli; 

og þess vegna hefir mér hugkvœmzt þrátt 

að við hlytum að skilja — á einhvern hátt. 

Þú hefir ei viljað virða og skilja 

né viðurkenna og styrkja minn vilja 

og lagt það œ út á versta veg, 

— i viðræðum okkar — sem geri ég. 

Þín orð hafa flug míns anda heft, 

þá allra-snjallast hann fram hefir kept. — 

En aldrei hefir þú áður sagt 

slík orð, sem nú. 

P r e s t u r : 

(Örari við það hik. sem hann finnur a biskupi). 

Eg hef fyrir þig lagt 
það eannasta' og bezta, sem andi minu á. 
Það er vinur sem segir til vamma. Eg er 
þinn vinur og á að benda þér, 
svo víkirðu glötunarveginum frá. 
Eg er gamall og reyndur og gránað mitt hár, 
e.j; geymi að baki mér þungbœr ár, 
að líta með alvoru á himininn hér, 
það horfnu dagarnir kent hafa mér. 
Eg oft hefi hugsað um þinn hag 
og enn þá eg geri það nú í dag. 

10* 

Og ef þú vilt heyra mitt einasta ráð, 
þá er það að biðja þinn guð um náð 
til að bœta ráð þitt og biðja um frið, 
og bœta þvi heitorði jafnframt við 
að losa þig frá þessu föruneyti, 
sem þig flekar og villir að ýmsu leyti, 
og reyna' allan ófrið með lempni að lægja, 
en láta það vald, sem þú hefir, þér nægja. 

B i s k u p : 

(Hugsandi). 

Ég get það ekki. Ég yfirgæfi 

þær æðstu jarðnesku vonir þá. 

Já, það, sem eg þráð hefi alla æfi 

og alt af frá barnæsku reynt til að ná. 

Mín hugsjón, sem orðin er hálf mín sál, 

þá hrifist á burt. 

P r e s t u r ; 

« 

Hún er Satans tál, 
sem blindar þig svo, að sérðu eigi 
þá sönnu og réttu hamingjuvegi. 
Og þá mundi hugur þinn hreinsast og glæðast 
og hugsjónir betri þér aftur fæðast. 

Biskup: 

Og þeir, sem mér hafa þjónustu veitt 

með þolgæði' og trygð, yrðu' að hrekjast frá mér. 

Þeir eru mér kærir. Það yrði mér leitt. — 

Prestur: 

Eg alt af sem vinur skal standa hjá þér, 
í þrautum og mannraunum vera þinn vinur 
og víkja' ekki, hvað sem yfir dynur, 
ef þýðist þú ráð mitt. — Jn, reisa þig við 
og reyna að skapa þér heiður og frið. 

(Réltir fram hfind sína). 

í herrans nafni ég hönd þér býð. — — 

(Byrjað að hringja klukkunum). 

1. biskupssveinn: 

(Keruur með miklu fasi). 

Biskup! Við alstaðar að þér leitum. 

Það er ókyrrð mikil í gestanna sveitum 

og bráðum er liðið að tiða tíð. 

I kirkjuna ekki kemst annarhvor maður, 

en úti fyrir er bezti staður. 

Menn safnast við skansinn og bráðlátir bíða 

að biskupinn komi. Menn þrá að heyra 

eitt vinsamlegt orð, þótt ekki sé meira. 

En flýttu þér, timinn er fljótur að líða! 

Með biskupsskrúða og bagal þinn 

þú birtast þeim œttir í þetta sinn, 

því ekki í kirkjunni allir fá 

þá — ef til vill margþráðu — dýrð að sjá. 

Prestur : 
Biskupinn verður að vera hér, 
því við sinn guð honum fyrst og fremst ber 

í auðmýkt og bljúgri bœn að tala, 

því léttúð og forvitni fjöldans, sem bíður, 

er nógur timi til síðar að svala. 

1. biskupssveinn: 

Þú bauðst mönnum hingað. Nú ber þess að gæta 

að bregðist ei vonirnar, sem á þér 

byggir fjöldinn til gagns og til gleði sér, 

|)ví siðar mun úr þvi seint að bæta. 

Menn hálofa góðvild og gestrisni þína; 

slík geðshræring lýðsins má hreint ekki dvína, 

það sízt af öllu má sjá, að þú dyljir 

þig sjálfan, og ekki það litla viljir. 

2. biskupssveinn: 

(Kemur inn). 

Hvar ertu, biskup? Nú allir þrá 
þc'i ánægjustund að fá þig að sjá. 

(Lýtur að eyra biskups). 

Þig sjá vilja allir í „ornat" og kápu. — 
Og einn er með kvæði — með langa drápu. 

Biskup: 

(Gluður). 

Moð kvæði! 

2. biskupssveinn; 

I áheyrn allra hér 
hann ætlar að lesa það fyrir þér. 

Biskup: 
Kvæði -! 

(Við prestinn). 

Slíkt ber þó um virðing vott! 

2. biskupssveinn; 
Hann er víðfrægur maður og kvæðið er gott. 

Biskup: 

Með kvæði — ! Eins og í konungahöllum ! 
Slík kveðja frá lýðnum ei hlotnast öllum. 

3. b i s k u p s s v e i n n o. fl.: 

(Koma inn). 

Gestkvæmt er fyrir. Þó fjölgar enn ! 
— Slíkar fagnaðarhátíðir sækja menn. — 
Því austan við Hvítá er eitthvað á kreiki. — 
Ég aldrei hef séð slíka jóareyki! 

(Biskup og sveinar hans þyrpast að glugga til hægri). 

1. biskupssveinn: 
Þeir minst eru sextíu! 

Margir í ein u: 

Miklu fleiri! 

2. biskupss veinn: 
Það er mannlaust á Iðu. 

1. biskupssveinn: 

Alt fólkið er hér. 

3. biskupssveinn: 

Þeir hafa' ekki fyrir að hœgja á sér! 
Þeir hleypa í ána hjá Þengilseyri. 

1. biskup ss veinn : 

Það líkast er höfðingjum langt héðan frá, 
sem langar til hátíðar-dýrðina að sjá, 
en hafa tafizt — siíkt algengt er — 
og eru þess vegna' að flýta sér. 

P r e s t u r : 

(Sem hefir staðið álengdar, með þruniandi rödd). 

Það eru' óvinir. 

(Hik kemur á biskup og sveina hans i bráðina). 

1. biskupssv einn : 

(Fyrírlitlega.) 

En sá glópur! 

Bi sk u p : 
Nei — óvini geymir ei slíkur hópur. 

Prest u r: 

(Sem áður). 

Eg endurtek það — þetta' er óvinaher. 
Hér undir býr svikrœði — trúðu mér! 
Eg hefi af ráðum þeim fregnir fengið. — 

1. biskupssvein n: 

Hann frá sínu viti hefir gengið. 
Sá þvættingur, hann nœr engri átt! 

(Þeir taka að skrýða biskup). 

Þú ættir að standa á skansinum hátt 

og tala til lýðsins, því óvíst er 

að annað eins færi gefist þér 

til að gagntaka hjörtun með hugsjónum þínunu 

P r e s t u r: 

(Leggur höndina á öxl biskups . 

Þú hlýða ættir nú ráðum mínum 

og forða þér, áður en er það um seinan. 

1. biskupssveinn: 

» 

Ut héðan! Við skulum láta hann einan! 
Hver veit nema frá honum víki slíkt æði, 
ef vera fær hann í ró og næði. 

(Þeir toga biskup út með sér. 
Uti fyrir heyrast gleðihróp og fagnaðarlæti mikil, sem 
vara látlaust við um stund og siðan við og við. 
Hringingin heyrist alt af þnr til tjaldið fellur), 

P r est u r: 

(Reikar fram og aftur mjög þungbúinn). 

Oft gladdi mig þessi hringingarhljómur, 

nú hryggir hann mig líkt og uppkveðinn dómur. 

(Stansar og hlustar). 

Hve ólikar raddir — að utan kætin, 
óstjórnarglaumurinn, barnalætin ! 

En ofan frá turninum alvftruhljóð. 

sem ómi frá málminum sorgarljóð, 

sem leynist þar einhver óljós spá 

um eitthvað, sem bráðum er mál að grafa, 

um eitthvað, sem fyrir má enginn sjá, 

•en alt fyrir það skal sinn framgang hafa. 

(Horíir út um gluggann). 

Það ber ekki' á öðru — nú skipast um skansinn 

með skfrllum og óhljóðum gestafansinn ! 

ög biskup, og alt hans-útvalda lið 

)>ar efst á hólnum nú staldrar við. 

Þar blaktir kápan i blænum til. — — 

Ó, bölvað veri slíkt loddaraspil! 

Hve ólíkt er slikt því, sem áður var, 
])á Skálholtsbiskup á skansinn gekk 
með skrúða' og bagal, og sefað fékk 
tvo stórmeiinaflokka, er stríddu þar! 
Slíkt verk i minnum mun lengi lifa, 
með letri gullnu það sagan mun skrifa. 

En Gissurs og Urækju gengin er tíð. — 
Nú gengur biskup til móts við lýð 
af fordild og hlálegri hégómaþrá, 
svo hver og einn megi dýrð hans sjá! 

(Bendir til himins . 

En drottinn, þú ei lætur að þér hæða — ! 

{Fagnaðarópin úti fyrir hafa alt i einu snúizt upp i 
■angistaróp; vopnabrak heyrist, hótunarhróp og óregJu- 

bundið bardugaskvaldur. 
B i s k u p o g s v e i n u r han sflýja inn i kirkjuna, og á 

^ftir þeim fjöldi fólks, svo leiksviðið því nœr fyllist. 

Pórdís er í hópnum með þétta blœju fyrir andlitinu. 

Biskup stigur upp á upphækkunina framan við háalt- 

arið, sveinar hans og kórbrœður þar úti í frá. Prest- 

« r krýpur niður við Þorláksaltarið og byrgir andlit 

sitt í bœn. Öll orð, sem eiga að heyrast, verða að segjast 

hátt, með hœfílegu millihili, svo þau heyrist i gegnum 

skvaldrið bœði i kirkjunni og fyrir utan). 

B i s k u p : 

Leyfið sem flestum af gestunum grið, 
meðan guðshúsið annars tekur við. 

E i n n i 1) ó p n u m • 
Þeir sækja að þeim, sem úti standa! 

An'nar: 
Þeir ólmast og vega til beggja handa! 

B i s k u p: 

Segið þið honum að hringja betur 
með hátíðarklukkunum, ef hann getur! 

(Hringingin eykst). 

Guðs hefnd yfir þann, sem hlýðnast ei við, 
þegar hljómur klukknanna boðar frið! 

2. bisku p s svein n: 
Þeir skeyta því ekki ögn — ! 

Biskup: 

Þá hlýðir 
ei annað en byrja heilagar tiðir. 

Þ o r 1 á k u r : 

(Fyrir utan gluggann.) 

Ef biskup er inni og orð mín heyrir, 
þá eru hér menn, sem hann finna vilja. 
Og vilji hann hræðslu og hugleysi dylja, 
]>á hingað gangi hann — 

1. biskupssveinn: 

Nú fram úr keyrir! 

(Bregður sverði og leggur út um gluggann). 

Bisku p: 
Lokið þið dyrunum! 

3. biskupssveinn: 

Ljós á stjakanaí * 

M a r g i r : 
Þeir lemja' utan kirkjuna! 

A ð r i r : 

Sveigja' hana! 

E n a ð r i r : 

Skaka' hanal 

Biskup: 
Eru dyrnar tryggar? 

R ö d d : 

Já, tveir eða þrír 
að taka við þeim, sem á hurðina knýr. 

Bi s k u p : 

Þeir búist til varnar, sem hafa hjör, 
því hér verður hver að verja sitt fjör! 

Þorvarður: 

(Fyrir utan gluggann). 

Biskup! Við kirkjunni köstum niður, 
ef kemur þú ekki og vœgðar biður ! 

B i s k u p: 

(1 ráðaleysi og angist). 

Frelsa mig, heilagi hjálparandi, 
hrínd frá mér voða' og óvinagrandi ! 
0, prestur! 

(Skimast um og sér hann). 

Hann biður. Hans bœn eg treysti 
betur en nokkurs manns kappi og hreysti. 
Biðjið þér fyrir mér, biðjið þið heitt! 
því bœnir mínar ei stoða neitt. 
0, heilagi Þorlákur — ! 

M a r g i r : 

Flýið, flýið ! 



(Menn riðlast i ofboði frá hægri og yfir til vinstri.) 

Einn í hópnum: 
Þeir fara með tré undir sakristíið! 

Ma r gi r: 
Þeir brjóta. 

(Brak og barsmið heyrist fyrir utan, kirkjan leikur á 

reiðiskjálfi). 

E i n n í h ó p n u rn : 

Þeir hliðinni sundur svifta. 

A n n a r : 
Sko, sjálfri kirkjunni upp þeir lyfta. 

(Hrœðsla og ofboð meðal fólksins. 
Teitur og Þorvarður og menn þeirra vopnaðir 
koma inn. Við komu þeirra verður steinhljóð um stund). 

Teitur: 

Hér er mikið um dýrðir ! — Það auðséð er, 
að ekki menn dœsa við gestunum hér! 

(Við biskup). 

Þér þekkið víst mennina, Þorvarð og Teit, 
og þetta er okkar fylgisveit! 

(Stutt þögn). 

Ef með okkur viljið þér viljugur fara, 
skal vig og frekari aðgjörðir spara! 

1. biskupssveinn: 
Slíkt verður aldrei! 

Teitur: 

(Við fjöiniennið). 

Þá verða þeir liér, 
sem vopn ekki bera, að forða sér! 

(Hann leggur til biskups, en Þ ó r d í s hleypur fyrir 
lagið og ber það af honum með handleggnum; gripur 
síðan um handlegginn og bnigur upp að veggnum.. 
Teitur borfir á hana um stund, en á meðan hafa 
menn hans dregið biskup frá olfarinu, og snýst þá 

Teitur í lið með þeim. 
Bardagi hefir þegar bafizt um alla kirkjuna með óp- 
um og hljóðum; klukkunum er hringt i ákafa). 



V. 

{Stofa i Skálholti, hin sama og i II. þætti. Dyrnar i 

-aftursýn standa opnar, og sér inn i annað herbergi. 

Þar Hggja særðir nienn og lík á borðum og beddum. 

Frammi i stofunni stendur uppbúinn beddi. 
Þorlákur gengur um gólf í framstofunni. Hann 
er með di'ik vafinn um höfuðið og er blóðflekkur 
gegnum dúkinn niður undan hægra auganu. Hj úkr- 
unarkona gengur út og inn á milli stofanna. 
Presturinn stendur inni í innri stofunni og beyg- 
ir sig yfir mann, sem liggur þar og veitir honum eftir- 
tekt. Kemur síðan fram og lœtur aftur). 

Presturinn: 

tíann líka er dáinn. Þá lifir ei neinn — 
tiú er látinn hinn síðasti biskupssveinn. 

Þ o r 1 ák u r: 
Svo upp sker sérhver, sem sáði hann. 

P r e s t u r : 

Ei sæmir að áfella dauðan mann. 
Hann kominn er upp fyrir æðra dóm. 

(Stansar og hugsar.) 

-Sá atburður sál mína enn þá skekur, 

með ofboði' og skelfingu. Til hjartans mig tekur, 
sem brostinnar klukku ég heyri hljóm. 

011 kirkjan er blettuð af blóði. — Og lik 
voru borin úr kórnum. — Já, undur slík 
hafa aldrei flekkað míns föðurlands skjðld. 
Slíkt framferði' er verra' en á Sturlungaöld. 
Við altari drottins — hver undur slík leit — 
þeir umkringja biskup með vopnaðri sveit, 
hans presta hópur er hrakinn og sleginn 
og hann frá kirkjunnar griðastað dreginn. 
Sú kápa var hót ekki heiðruð þar, 
sem heilagi Þorlákur fyrrum bar. 

(Stansar). 

En hver hefir upp spunnið ftll þessi ráð? 

(Horfir fast á Þorlák og talar í skörpuni rómi). 

Mér ógnar það, sem í hug mér flýgur — ! 

Þorlákur — ef þú að mér lýgur, 

þá yfirgefi þig guðs þíns náð! 

Þú kunnugur ert hér — það vel eg veit — 

þú vaktir hjá föngunum, straukst með Teit. — 

Nú skil eg þitt svikrœði — atferlið alt. 

Þú ert hinn seki. t>ú játa það skalt! 

(Þorlákur þegir). 

Pre s t u r: 

(Heldur áfrara). 

0, veslingur! Um þínar undir er bundið — 
Þú ættir það skilið þér vœri hrundið 
sem óþverrahrœi frá allri náð 

Gnöm. Magnússon. Teitur 11 

og enginn sýndi þér bjargarráð! 
Brennir þig ekki þitt eigið blóð? 
Eða' er þín samvizka kannske góð. 

Þ o r 1 á k u r: 

Við ómildum dómum þér aðra varið, 

nú utan hjá braut þeirri sjálfur þér faríð. 

Mín samvizka' er þung. En þó er hún glðdd 
og þögguð niður af mildandi rödd. 
Eg gert hefi ilt — það er alveg satt — 
en á það má líta, hvað fram mér hratt. 
Eg efa, að dómur sá alveg sé réttur 
að eg sé með Júdasar-líkum settur. 

Eg átti hér stranga og illa vist, 
sem aðrir, frá því eg kom hér fyrst, 
oft þannig mér orðin voru valin 
sem vœri ég að eins með hundum talinn. 
Eg veit, það er háttsettra höfðingja siður 
að horfa þannig á menn sína niður. 
En eitraður kuldi minn innra mann beit, 
þá um gekkst eg biskupsins fylgisveit. 

Svo var mér falið að vaka' yfir þeim, 
sem voru' í böndum hér fluttir heim. 
Það ekki var strit — en eitt ervíst, 
að af öllum verkum það gerði' eg sizt. 
Það hrópandi ranglæti hver maður sá, 
sem haft variframmi við mennina þá. 
Og y ð u r heyrði ég oft og þrátt 

undir það taka, þótt mœltuð þér fátt. 
Eg almenningsröddina ekki lézt heyra, 
en y ð a r dómur vó langt um meira. 

Og svo kom Þórdís um langa leið 
og leitaði til mín — mér neyð hennar sveið, 
þá tárvotum augum hún á mig leit. — 
Þá ásetti ég mér að frelsa Teit. 

Þá fann eg yfir mér böl og bann, 
þvi biskupinn mundi' eftir hefndum leita, 
og sá mér ei annað vœnna en veita 
þeim fylgi og aðstoð, sem ásóttu hann. 

P r e s t u r : 

Hvar endar sú bölvunar-braut, sem þú gengur? 
Nú biskupinn þarftu' ekki að óttast lengur; 
en þeir, sem sigur þitt vélrœði veitti, 
þeir vernda þig ei fyrir drottins þíns hendi, 
þá kirkjan á móti þér kœru sendi, 
sem atferli þitt í blóðvöll breytti. 

Þ o r 1 á k u r : 

Verðugi faðir! Nú virðist mér 

sem viðburðarásinni gleymið þér. 

Það er satt, að skemzt hefir Skálholtskirkja 

og skvett er þar blóði um stóla og bekki, 

en móðir vor allra, hin islenzka kirkja, 

finnst yður hún hafa liðið hnekki 

við atburði þá, sem hér orðið hafa ? 

11* 

Eða' eruð þér n ú um slíkt í vafa, 
að ástandið hér væri átumein, 
og að yfir kirkjunni voðinn gein? 
Menn brúkuðu þenna biskupsstól 
blátt áfram fýrír rœningjaskjól. 

P r e s t u r : 

(Hugsandi). 

Þú segir a5 vfsu satt. En þó — 
mér sárnar það mest, hversu að þvf var farið; 
fólk, sem var saklaust, var sært og barið, 
og kirkjan — já, qm það er komið nóg. 
Og ef til vill má finna orsðk hjá mér. 

(Réttir Þorláki hönd sína). 

Eg ætla sem vinur að biðja með þér. 

(Menn koma inn og bera Þórdisi á milli sin). 

Hjúkrunarkonan: 

(Bendir mönnunum á beddann). 

Hérna má leggja' hana. 

E i n n m a ð u r ; 

Hefjið þér 
upp hðfðalagið. 

Hjúkrunarkon.an: 

(Gerir það). 

Hún föl er sem nár. 
Er nokkur, sem kennsl ákonuna ber? 

Einn maðurinn: 
I kirkjunni fanst hún með blœðandi sár. 

Prestur: 
Er hún dáin? 

Maðurinn: 

Nei, hún í dvala hvílir. 

Presturinn: 

Dragið burt blœjuna þá, er skýlir 
andliti hennar. 

(Mennirnir gera það). 

Hjúkrunarkonan: 

himneska sveit! 
Það er hún, sem kom hér og frelsaði Teit. 

Pres t u r : 

Það er hún, sem kom hér og varaði við — 
sem vœtti gólfið með iðrunartárum, 
sú eina, sem kom hér að finna sér frið 
og fá sér lœkning við andlegum sárum. 

Einn maðurinn: 

Ég hana áðan við altarið sá. 

Þá Teitur með brandinn að biskupnum óð, 

hún beint fyrir laginu hiklaust stóð 

og handleggnum undir hjörinn brá. 

(Þeir hagræða henni). 

Þ ó r d í s : 

0, lofið þið mér að liggja í næði, 
það lítið gerir, þótt sár mitt blœði. 
Bindið ei um það! Það blœða má. 
Því betur, sem stundin er fljótari' að liða. 
Eg finn ekki' í hjartanu hrygð eða kvíða, 
því dauðinn öllu mig frelsar frá. — 

Eitt líf eins og mitt ei mikið er 
á móti öllu, sem skeð hefir hér. 

(Hún verst því að bundið sé uin sárið). 

M a ð u r 

(kemur inn hlaupamóður). 

Pr e s t u r: 
Hvað segirðu' í fréttum? 

M a ð u r i n 11 : 

Það sízt er gott. 
Alt sýnist mér bera þess ljósan vott, 
aðsíðustu' og verstu veraidarstundir 
sé vonzkan og grimdin að búa undir. 

Pr e st u r: 
Hvað er þá að frétta? 

Mað u r i n n : 

Ég eftir þeim gekk 

§ 

— álengdar þó. — I hœrusekk 

var biskupinn hulinn, blökkum og ljótum, 

sem birgði hann allan niður að fótum. 

Þeir fóru af baki við Brúará. 
Þá mönnum sínum þeir fangann fengu, 

þeir foringjarnir, og afsíðis gengu; 

— já, alt, sem þar gerðist, eg gjörla sá. 
Svo komu þeir eftir örlitla stund. 

Þá þótti mér atferlið ekki skána. 
Eg sá, hve biskupinn bað þá um gríð 
og beygði sín kné þeirra fœtur við — 
en samt þeir hrundu' honum út í ána. 

(Pórdis o. fl. reka upp skelfíngaróp). 

Einn viðstaddur: 
Og þar er hyldýpi. 

A n nar: 

Hestum á sund. 

Pr e st u r: 
Ó, vesalings biskup ! — I Brúará 
þín bein áttu' að hvílast. 

M a ð u r i n n : 

Eg fljóta hann sá 
með iðukastinu o'neftir greitt. 

Þ ór dí 8 : 

(Með ofboði). 

Hann enga björg heíir getað sér veitt! 

Maðurin n: 

Svo skildust þeir að. — Þegar aftur ég leit, 

á eftir mér sá eg koma Teit 
og alla hans menn, á austurleið. 

(Jódynur fyrir utan). 

Einn vi ðstad du r : 
Nú yfir túnið fer manna reið. 

Þórdís: 

(Áköf). 

Stöðvið hann! Sœkið hann! — Segið frá mér. — 

(Rólegri). 

Nei, segið að deyjandi kona sé hér, 
sem vilji hann enn fýrír andlátið sjá. 

(Nokkrir af mönnunum hlaupa út). 

Pr e st u r : 
Það er óráð. Hún þyrfti hvíld að fá. 

Þ ó r d í s : 

Nei, engin hvild getur auðnazt mér, 

ef ekki við Teit ég fœ að tala. 

Eg vil reyna' að mýkja og milda þann kala, 

sem ef til vill til mín í brjósti hann ber. 

(Stutt þögn). 

Pr es t u r: 

(Upp úr eins manns hljóði). 

Jón Greirreksson drukknaður. — Glópurinn eg! 

Hví gat eg ei látið hann burtu stelast ? 
Hvi gat eg ei látiö hann flýja' eða felast? — 
Kei, þetta fer all sinn ákveðna veg. 
Hann heillaði tildur og hégómaprjál. — 
Eg hugsaði mest um að bjarga hans sál. 

Teitur: 

(Kemur inn. Allir nema presturinn og Þórdís fara)« 

Hver er það hér, sem vill hitta mig? 



Það er hún. 



Þekkirðu mig? 



P r e s t u r : 

' (Bendir). 

Þ ó r d í s : 

Já, eg sendi boð fyrir þig. 

Teitur: 

Er það Þórdis? 

Þ ó r d í s : 

Já. 



Teitur: 

Mig þetta grunaði strax er egsá, 
hvar kvenmaður hönd undir hjör minn brá. 
Guð hjálpi þér, vina mín, ertu sár? 
Sár eftir vopn m i 1 1 — ? 

Þórdís: 

Það var eg lengí. 
Þú veizt ekki' um mina sárustu strengi 
og heíir ei taliö min harmatár. 
Þetta litla sár er mér lækning ein — 
það lœknar til fulls hin eldri mein. 

Teitur: 

(Með viðkvæmni). 

Hwi talarðu svo? 

Þórdis: 

(Talar með veikri rödd og með hvíldum). 

Okkar síðasta fund 

að sjálfsögðu ber upp á þessa stund. 

Þín vopn eru römmu ryði slegin, 
það ryðið mig brennir sem eitruð glóð, 
jm sagðir að illmenni vœru vegin 
með vopnum þeim - ryðið er storknað blóð. 
Og „blóð fyrir blóð" — það er eldgamalt orð, 
þvi upp til himinsins bróður þins morð 
kallar um hefnd, að þess hæstalögum, 
•eins hátt og á Káins og Abels dögum. 

Eg kallaði' ei á þig að ávita þig, 
•ég ætlaðist til að þú kveddir mig 
með örfáum hlýlegum orðum. Mér fínst 
svo undurlangt siðan var það hinzt 
-að mæltir þú til min i mildum rómi. 

Þú mátt til að gleyma því, sem hefir skeð, 
og mýkja þitt skap við nrinn banabeð 
og hlífa mér síðar við hörðum dómi. 

Eg var glaðlynd og barnsleg, þá giftist eg þér. 
Hvi gætturðu' ei að mér og leiðbeindir mér? 
Eg hóf oft leit eftir huga þínum, 
en hann varð sjaldan á vegi mínum. 
Eg skildi þig aldrei, en unni þér þó, 
en alt af skýin á himin minn dró. 
Mér fanst ég oft vera einmana hjá þér 
og af því hvarflaði hugur minn frá þér. 

Eg var létt eins og fjöður í lífsins straumi 
og lét mig blinda af hégómaglaumi. 
Ó, gaztu' ekki bjargað mér, bezti minn, 
og betur mig vafið í faðminn þinn? 

Nú sérðu að lokum líf mitt spilt. 
Eg leiðinni tapaði, flögraði vilt 
sem hálfleygur ungi frá átthðgum slitinn, 
af öllum, sem sáu mig, fyrírlitin. 

Teitur: 
Ó, Þórdís! Þú unnir mér alla tíð — ? 

Þórdís: 

Já, af þvi stafar mitt böl og mitt strið. 
Af ást til þín vildi ég alt af ná 
eining og sátt milli biskups og þín; 
það upphaf til hamingju áleit ég þá — 

þótt eftir það breyttist skoðun mín. 
Af ást til þín kom ég einnig hér, 
án þess þú vissir, og bjargaði þér 
úr varðhaldi biskups. En vildi ekki láta 
það verða uppvíst í nokkurn máta. 
Eg vissi' að þér mundi finnast um fátt, 
ef frelsaði ég þig á slíkan hátt. 
En reiðstu' ekki vinur minn — ! 

Teitur: 

Varst það þ ú l 
Það vitað eg hef ekki fyr en nú. 
Ó, Þórdís ! 

Þórdís: 
Það var min versta för, 
sú voðaminning mig stingur sem ör. 
Mér fanst sem eg sterk mundi' og fastlynd reynast, 
en fann ekki veikleikann i mér leynast. 
Eg sá ekki' í hvaða sildru ég gekk. — 

Með góðum ráðum þig lausan eg fékk, 
en afleiðingarnar ekki ég sá. 

(Lœkkar róminn, næstura hvíslandi). 

Með heiðri minum eg hindraði það 
að hertygjuð sveit vœri búin ástað, 
sem ei ykkur tœkist að forða' ykkur frá. 

(Teitur hrökkur saman. Hún talar i sama rómi og áður), 

Og einníg var hún af ást til þín, 
hin allra-siðasta förin min. 

En ekki var hönd mín þá heldur svo sterk, 
að hindrað hún gæti' ykkar óheillaverk. 

Eg hœtt var að sftnnu að hugsa um sætt, 
en hugur minn dvaldi það áform viö 
að gœti ég að eius unnið frið, 
og beinum fjandskap eg fengi hœtt. 

Nú sé ég að hefirðu sigurinn hlotið 
og svalað þér. Fjandskaparefnið er þrotið. 
En áunnið hefi ég ekki neitt. 
Eg er orðin af striðinu södd og þreytt. 

Eg hef sagt þér alt. Eg hef engu þig leynt, 
svo alt saman vissir þú hreint og beint. 

0, dnemdu' ekki' hart þína breysku brúði, 
og berðu' þig að skilja, hvað fram mig knúði, 
og reyndu, að láta' yfir minningu mína 
sem mildastan blœ í huga þér skina. 

Ég elskaði þig. Vildi aldrei þér sleppa, 
en eftir því var ég stöðugt að keppa 
að eyða þeim voða, sem af þvi stóð 
að illsakir biskupinn við þig tróð. 

Eg elskaði þig. — En aumkvaði hann. 
Eg var ein af þeim fáu, sem skildu þann mann. 
Eg gat ekki hatað hann, gerði það eigi, 
hann gekk, eins og fleiri, á hœttum vegi. 

(Réttir fram vinstri höndina). 

Fyrirgef mér, eg bið þig, bezti! 

Eg bið þig nú sjálfsagt í hinzta sinn. 

0, láttu' ekki mína bernsku og bresti 

til bústaðar velja sér huga þinn. 
Kveddu mig — réttu mér þína mund 
og minstu að þetta er skilnaðarstund. 

(Þögn um stund. Þórdís dregur að sér höndina). 

Teitur: 

Þú veizt eg vil fáum orðum eyða 

og alt af hjá þarflitlu tali sneiða. 

En óvanalega' er mér örðugt um mál. 

Fátt hef eg glepja frið minn látið 

og frá því á barnsaldri aldrei grátið — 

en nú fínst mér þjokuð af þunga mín sál. 

Þegar eg fann, þú varst frá mér snúin, 
eg fann minni hamingju dauðann búinn, 
eg sá fram á þungar og sorglegar stundir, 
því sól minnar gleði var hnigin undir. 

I sannleika fjarlæg mér sífelt þú varst, 
þótt sýnast mér nálæg þú vildir reyna, 
eg fann það, að innra þú eitthvað barst, 
sem alt af þú fyrir mér reyndir að leyna. 

Mér fanst eins og múrveggur milli' okkar rísa, 
sem mœtti ekkert í gegnum lýsa, 
mér fanst, sem þig væri að taka tröll 
og toga þig heillaða inn í fjöll. 

Eg sá ekki til neins að laða og leita, 
hér lá að eins fyrir rnér orku að neita, 
að fella tröllið og múrinn mola 
og milli' okkar öllu úr veginum bola, 

og síðan þig upp á minn armlegg setja 
sem yfirvinnandi, frelsandi hetja. 
En nú, þegar þetta unnið er, 
þú ert til fullnustu töpuð mér. 

Þójdís: 

Nei, ekki töpuð þér, elskan mín, 
ég alt af skal vera stjarnan þin; 
ég skal þig aðvara, efla og styðja 
og alt af á himnum fyrir þér biðja. 
Eg hef talað við hina heilögu mey, 
hún hét mér náð — svo ég róleg dey. 

(Talar nokkur fleiri óskiljanleg orð). 

Teitur 

(tekur innilega ura hönd hennar). 

Þórdís: 

(Dregur að sér höndina). 

Eg sé, það er bezt að það fer, sem það fer, 

því framar þú ei.hefðir trúað mér, 

því brotin trygð er sem brotinn hríngur, 

þar brotið jafnan til sársauka stingur. 

Til þess mun einungis eilífðin reynast 

einhlít — þar hugsanir vorar ei leynast. 

Teitur: 

(Með tilfinningu). 

Þórdís, eg trúi þér. Efastú eigi ! 

Ver aftur róleg — ó, heyr hvað eg segi! 
l>ví aldrei sem nú hefi' eg unnað þér — 
ó, elskan mín — fyrirgefðu mér! 

Prestur: 

(Leggur höndina á handlegg Teits). 

Standið J)ér fjœr, — hún er fallin í dvala. 
Þér finnið, hvað henni er erfitt að tala. 

(Eftir stutta þögn. Teitur stendur hljóður og hugs- 

andi, á meðan hann talar). 

Eg sé yður finst til um „frægðarverk" það, 
sem fvrir stund hefir átt sér stað. 
Já, aumingja-maður, það ekki er bert 
fyrir yður, hvert stórvirki hafið þér gert! 

Er frægð að steypa um fúnu tré ? 
Eða fella þann, sem er lagstur á kné ? 

Já, veldi biskupsins var nú þrotið, 
hann vinsœlda fékk ekki lengur notið, 
liann bygði því miður á berum sandi, 
sem bregður í loft upp hinn minsti andi. 

Þér sáuð þann fjölda, sem fyrir var hér, 
fiann flúði strax, þegar komuð þér, * 

hver einasti flýtti sér undan að leita, 
en enginn biskupnum lið að veita. 

Og utanlands stendur það ekki betur, 
]>vi Eirikur konungur heyir þar stríð 
við œstan og harðvígan uppreistarlýð, 
svo enginn við liðsemd hans búizt getur. 

Þér hafið því að eins það fallna felt, 
því fúna og skemda úr sætinu velt, 
sem hlaut að falla. Og fyrir þetta 
þér fóruð yðar hendur að bletta 
með blóði. Slíkt finst yður virðulegt verk 
sem vitni urn það, hversu orkan sésterk! 

Hið æðsta stórvirki unnið hefur 
sá einn, sem af hjartanu fyrírgefur 
óvini sínum, og öllu gleymir, 
sem umliðna tíðin í skauti sér geymir. 
£f ágæti slíkt hefði í yður búið, 
á annan veg væri mörgu snúið. 
Þá sæi eg yður sem sælli mann. — — 

Þ ó r d í s : 

(Ris upp úr rúminu með óráði, talar hátt, en með ó* 
styrkri röddu, og horíir upp fyrir sig). 

Eg sé hann ! Þarna' er hanu — þar stendur liann 
ineð sekk yfir höfði hjá drottins dómi, 
og dómarinn talar i ströngum rómi. 

0, mildi dómari, dæmið hann ekki! 
Og dragið þið burt þennan samvizkuhjúp. 
Eg batur en allir aðrir hann þekki, 
svo oft ég leit o'ní sálar hans djúp. 

Líttu' á augu hans. Enn þá má 
hina upprunalegu guðsmynd þar sjá, 
hún er afskræmd og spilt af ástríðum blindum 
og umgirt af villandi þokumyndum — 

Guöm. Magnúflflon: Teitur. 12 

en því, sem er guðlegt, má ekki eyða, 
þína eigin veru þú mátt ekki deyða! 

Alt, sem þolað ég hans vegna hef, 
svo hjartanlega ég fyrirgef, 
og kannske ég hafi' hann til hrösunar leitt, 
sem hefir hann síðan til ranglœtis neytt. 

0, dæmið hann ekki, en eftir mér bíðið, 
og á -það, sem ég hef að segja, hlýðið. 

(Fellur útaf á koddann, talar með meiri rósemd en 
veikari röddu. Teitur krýpur niður við beddann, og vill 
reyna að vekja hana til ráðsins, en hún sinnir þvi 

ekkert). 

Hinn mikli dómarí dvelur og bíður, 

hve dýr er sú stund, sem á meðan liður. 

Eitt góðverk ég á þó enn að gera, 
ég á hinu sanna vitni að bera. 

Nú finst mér eg orðin fleyg og ung, 
mér finst eg ei lengjir veik og þung. 

Og nú koma englarnir ofan til mín, 
hver ásýnd af himneskum ljóma skin. 

A vœngjunum björtu þeirbendamér vegiuu. 

(Leggur höndinaá hðfuðið á Teiti). 

Eg bíð þin, elskan mín, hinum megin! 

(Höndin kippist aftur af krampatitringi). 

Prestur 

lítur niður að henni, tekur á œðinni o. s. frv., geng- 

ur siðan þegjandi frá. 

T e i t u r : 

(Stendur upp). 

I sorginni bera skal höfuðið hátt. — 
Nú heíi ég fyrír að lifa fátt. 

Flýti þeir sér, sem mig feigan vilja, 
því framar eg hef ei við neitt að skilja. 

(Klökkur). 

Mitt elskaða lík skal eg austur með mér hafa, 
hjá œttingjum mínum með viðhöfn skal það grafa. 

(Við prestinn eftir litla umhugsun). 

En fyrir þá skemd, sem á Skálholtskirkju' er 

gjörð, 
hún skal eignast sextiu hundraða jörð. 

(Þeir taka hftndum saman). 



Athugasemdir. 

Ljóðleikur þessi er að visu seitur i sambandj við 
alburði, sera gerðust hér á landi á fyrra hluta 15. ald- 
ar, en að öðru leyti eru ekki til sögulegar heimildir 
fyrir efni hans, og ber þvi ekki að skoða hann sem 
söguleik. 

J6n biakup Oeirreksson — Gerreksson, eftir 
islenzkum frœðiriium; Geirrek sson þótii hér við- 
feldnara — var sœnskur að uppruna, og eru litlar upp- 
lýsingar til um œii hans eða œsku. Hann var erki- 
biskup i Lundi um eina tið, en kom sér þar illa og 
flœmdist þaðan buriu. Tók þá Eiríkur konungur af 
Pommern hann undir verndarvœngi sína, og þar sem 
biskupsstóllinn i Skálholti hafði þá siaðið auður nokk- 
ur ár, sendi konungur þenna skjólsiœðing sinn þang- 
að. Hvernig honum reiddi þar af, er flesium kunnugi. 
En eins má þó geta, að aldrei var neinum hefndum 
eða refsingu komið fram fyrir atförina að honum, enda 
var þá verndari hans. Eirikur konungur, farinn frá 
völdum og orðinn sjórœningi i Eysirasalti. 

Jórtitm gpákona (bls. 109). Það sem hún er láiin 
segja hér fyrir, getur um i sögulegum frœðiriium að 
gerzt hafi. Sveinar biskups, sem allir voru vegnir, 
þegar þeir Teitur Gunnlaugsson og Þorvarður Luftsson 
fóru að honum í Skálholti, a likan hAtt og leikurinn 
lýsir, voru dysjaðir úinorður af bœnum i Skálholti, og 
heitir þar síðan íragerðú Sveinarnir voru irskir að 

uppruna og afar-óvinsælir. — TJUarkUttnr er nefndur 
á sama stað. Hann er vestan vid Hvítá, skamt 
þar fyrir neðan er Brúará fellur i hana. Þar rak lík 
Jóns biskups Geirrekssonar upp úr ánum 

örnefni þau sem nefnd eru í kring um Skálholt, 
eru þar enn i dag. Af klyfinu fyrir ofan staðinn er 
fögur fjallsýn norður eftir, og eru baðir hverirnir, Geys- 
ir og Reykholtshver, ásamt fleiri hverum, i þeirri stefnu. 
— Törðufell er suður af Skálholti, austan Hvítár (á 
Skeiðum), en Þetigifoeyri er i Hvitá skamt fyrir neðan 
ferjustaðinn á I ð u. Skantinn (batteríið) sést enn 
norður og austur af kirkjugarðshorninu. Hekla er ná- 
lega beint i austur frá Skálholti, og er því hœgt að 
láta hana, með logum sinum og reykjarstrók, sjást út 
um kórgluggana i aftursýn í IV. sýningu, ef leikurinn 
verður sýndur. 

Á bls. 154 4. akti, Pr.: — Hve ólikt er nú því, sem áð- 
ur var — er orðum vikið að þeim atburði, sem gerðist í 
Skálholti 2. janúar 1242, er þeir börðust þar Úrækja 
Snorrason (Sturlusonar) og Gissur Þorvaldsson (jarl), 
en Sigvarður biskup gekk á milli þeirra, skrýddur og með 
klerka sina og kennilýð, og stilti til friðar. — „Flaug 
þá grjót yfir höfuð honum og var sem i drifu sœi; 
en er menn kendu hann, vildu menn fyrir engan mun 
honum mein gera, og stöðvaðist þá bardaginn tf — seg- 
ir í Sturlungu 6. þ. 35. kap. (útg. Bókm.fél.) 



Hftf. áskilur sér einum um sína daga rétt til að 
leyfa að sýna leik þenna eða þýða hann á önnur 
tungumál. 

